(No) Podemos • ZUZEU\nAtxikita doan iritzia zabaldu du Iruñeko Podemosek, euskarazko eskaintza beste bi ikastetxetara zabaltzeko Udalaren asmoa dela eta.\nBeste behin ere, erremediorik gabe, betetzen ote da “lo más parecido a un español de derechas es un español de izquierdas” adagio zaharra?\nHorra pare bat zertzelada:\n“Ante el anuncio del ayuntamiento de Pamplona del cambio de modelo lingüístico en las escuelas infantiles de Donibane y Fuerte Principe – Printzea…ren Harresi…\nAnte cualquier medida que implique un cambio sensible para la sociedad, abogamos porque se abra un periodo de exposición, diálogo y consulta con la ciudadanía…\n¿qué opinan los expertos sobre la introducción de una lengua con la que no se tiene una vínculo afectivo, cultural o social, a edades tan tempranas? “\nSoilik españolismo uniformistarik gordinenetik egin daitezke gisa horretako galderak.\nAreago Nafarroan, non euskaldunok oraindik ere zeharo baztertuak baikara maila guztietan, Hezkuntzatik hasita.\nZinez gustatuko litzaidake Bandiniren, Cousoren, Perezen, Aznarezen edo Pascualen gai honi buruzko iritziak jakitea. Zinez.\nahal dugu, euskara, Haur Eskolak, Iruñea, nafarroa, podemos\nImanol Galfarsoro > Otorduak 5 (teaserra)\n9 pentsamendu “(No) Podemos”-ri buruz\nNaparroan 2016-02-16 22:17\nIzugarria da aldaketarekin zenbat “ezkerreko” euskarafobiko atera diren armairutik.\nHona hemen APS sindikatuaren iritziak (nire ustez eragin handia izan dute Podemos-ek Lan Publikoaren Eskaintzan izandako jarrerarekin):\n1-Zerrenda bakarraren kontra, epaiketara jotzeko mehatxua egin zuten.\n2- Gaizki iruditzen zaie 8 haur aski izatea D ereduko lerro bat irekitzeko. Ez omen da lehentasun bat.\n3- Gaizki iruditzen zaie D eredurik ez dagoen herri batean garraiorako diru-laguntzak ematea.\nFlipatu nahi baduzue, hona hemen haien webgunea:\nNaparroan 2016-02-16 22:19\n“jarreran” esan nahi nuen\nInn Luzuriaga 2016-02-17 00:59\nTamalez, Espainian sistema bereko “turnismoa”n kokatzen dira kontserbadoreak / liberalak (izen desberdinez) XIX. mendetik. Turnismo – kazikismoaren arabera, espainiar nazionalismoa da lehenetsia (default), “neutrala”, “apolitikoa”; euskal nazionalismoa aukerakoa, markatua, politikoa.\nTamalez, APS edo Nafarroako Podemosen talde hori lehenengoan kokatu behar da.\nHego 2016-02-16 23:20\nEta azken inkestaren arabera EAEn bigarren postua lortuko du,..\nPeru Dulantz 2016-02-17 14:09\nAlde batetik, agerian geratzen da ezkertiar espainiar batzuen artean dagoen euskarafobia, eta, bestetik, Nafarroan aurreko urte luzeetan aplikatu den apartheida arrakastatsua izan dela neurri handi batean, eta euskara gauza arraro eta arrotz bilakatu dela gizartearen zati handi batentzat.\nAnton 2016-02-17 16:11\nBeste zerbait ere agerian geratu da. Zein komunitate motz, beldurti eta lotsatua (lotsatia ere bai, noski) den euskaldunona. Podemos-Pamplonaren Facebookeko orrian bospasei erantzun besterik ez dira ageri. Esanguratsua oso.\nHorregatik (ere) jokatzen dute espainiazaleek, jokatzen duten bezala…\neuskaldun bat 2016-02-17 17:54\nHori bai iritzi borobila, Anton! Euskaldunak oso exkaxak gara gurea defenditzen, oso exkaxak. Indarra tabernan ahotik ez ote digun ihes egiten nago. Askotan pentsatu dut alderantziz izan balitz euskarak beste kolore bat izango lukeela. Ez dira txarrak horiek derechoak eskatzen, protestatzen eta zarata ateratzen. Gu aldiz hortxe, mozolo mozolo tonto papera egiten. Ingelesa da nonbait a edades tan tempranas umeek duten lotura afectivoa. Aurpegia nola tapatu ez dakite jada!\nJaxin 2016-02-17 20:18\nTabernako/kafemakinako borrokari utzi eta baleko zeozer egin nahi dutenentzat aukera: https://www.facebook.com/podemospamplona/\nBelabeltz 2016-02-18 13:35\nGurea genozidioa da. Agintetik Herri baten kontra egitea hau lurralde batetik edo erabat desagertzeko. Genozidio mota ezberdinak daude, ezagunena fizikoa da (hebreatarren kasu ezaguna nazien esku). Baina badago genozidio kulturala ere, orduan, Herri oso baten kontra edo gizarte baten gutxiengo baten kontra agintetik hartzen dira neurriak dira euren alde kulturalak eta hizkuntza garatu ez ditzaten, Herri edo giza talde hori erabat desagertu nahian.\nHona hemen azalpena eta adibideak: https://es.wikipedia.org/wiki/Genocidio_cultural\nEta liburu honetan gure kasua:\nBideoa ere badago, oso laburra baina ondo ulertzen dena:


Kutsadura – AXIERREN TXOKOA\nBerriemailea: Izaro Ibarra Ez daude seguru zenbat petrolio, gas natural… geratzen den lurrean baina badakitena da, hainbeste kontsumitzen jarraitzen badugu, Antartikako izotza urtzen joango dela, egoera txarrenean guztiz urtu daiteke. Baina hori gertatu arte, urte asko geratzen dira. OPEP-ek dioenez, petrolioa mende baterako gutxi-gorabehera geratzen da. ANTARTIKA URTZEAN 3 METRO IGOKO DA URA MENDE BAKOITZEAN …\nBerriemailea: Gorka Arbulu Garcia Kutsadura hau gehiegi azaltzen bada, ezinezkoa da izarrak ikustea. Izarrak eklipsatu ez ezik, ilargia ere eklipsatu dezake kutsadura mota honek. Fenomeno hau uhin elektromagnetikoak islatzen dituzten gasengatik, partikulengatik eta aerosolengatik gertatzen da. Hiririk kutsatuena Hong Kong da, han gaua, komenia den limitea baino 1000 aldiz argitsuagoa da. Ikerketarik aipagarriena kutsadura hau neurtzen duen lehen atlas …\nTXERNOBYL INGURUKO ANIMALIAK\nBerriemailea: Haizea Mezo Txernobylgo zentral nuklearraren hondamendia gertatu zenetik 30 urte bete direnean, erradioaktibitateak kutsatutako eremuan ugaztun handiak ugaritzen ari direla frogatu dute. Espezieetako batzuk hondamendiaren aurretik baino gehiago dira gaur egun. Istripu nuklearrak kutsatutako eremua, erradioaktibitatea ikertzeko laborategia da orain. Espezie gehienetan, erradioaktibitateak duen eragin kaltegarria erakutsi dute ikerketek: arrainetan, hegaztietan, intsektuetan eta araknidoetan. …\nGURE ITSASOAK ZAINTZEKO EGIN DITZAKEGUN 10 GAUZA\nBerriemailea: Naia Lopez 1.- Karbono dioxidoaren igorpenak eta energia kontsumoa murriztu Aldaketa klimatikoaren eraginak murriztu daitezke autoa etxean uzten badugu ahal dugunean. Bonbilla trinkoetara aldatzea eta eskailerak erabiltzea bakoitzak egin ditzakeen gauza errazak dira. 2.- Arrainaren erosketa ziurrak eta jasangarriak egin Munduko arrain-taldeak oso bizkor agortzen ari dira, bere habitata galtzen ari direlako eta arrantza …\nLEHENENGO OZONO GERUZAKO ZULOA IPAR-POLOAN\nBerriemailea: Nekane Melgosa Orain dela gutxiko ikerketa batean, tenperatura hotzengatik sortutako hodei “polit” batzuk, negu honetan Artikoko-eskualdeko atmosferako ozono geruzako zati bat desegitea eragin dute. Ozono kontzentrazio gutxiko tokia, hegoalderantz eta New Yorkerantz iristen dabil, azaleko minbizia izateko arriskua areagotzen. Estratosferako ozono geruzak (lurretik 20 km-tara dagoena) izpi ultramoreak (eguzkitik heltzen direnak) iristea oztopatzen du …


Realeko aurrelariak hautsita dauka eskuin belauneko aurreko lotailu gurutzatua dauka. Jokalari andaluziarrak larunbat honetan hartu zuen min, AZ Alkmaarren aurkako lagunartekoan.\n2021-2022ko LaLigako 3. jardunaldiko partiden egunak eta orduak\nRealak Mathew Ryan fitxatu du bi denboraldirako\nRealak eta Osasunak Euskal Herria Txapelaren finala jokatuko dute, abuztuaren 6an\nCarlos Fernandez Realeko aurrelariak hautsita dauka eskuin belauneko aurreko lotailu gurutzatua.\nTalde txuri-urdinak larunbat honetan AZ Alkmaarren aurka jokatutako lagunarteko partidan hartu zuen min Sevillako futbolari ohiak. Aurkari batekin baloi baten lehian ari zela, belauna bihurritu zuen, eta ordezkatu egin behar izan zuten min zantzu handiak zituela.\nIgande honetan Donostiako klubak jakitera eman duenez, "erresonantzia magnetiko bat egin diote" aurrelariari, eta proba horrek argitzera eman du belauneko aurreko lotailu gurutzatuaren lesioa daukala, ebakuntza bat eskatzen duena.\nLesio honek buruhaustea eragin diezaioke Imanol Alguacil entrenatzaileari taldea osatzeko garaian; izan ere, klubak postu berean jokatzen duen Willian Jose saltzeko asmoa dauka. Hala, Alex Isak eta Jon Bautista gera daitezke erasoko erreferentzia bakar gisa Carlos Fernandez sendatzen den bitartean. Dena den, izan daiteke andaluziarraren lesio horrek aurrelari brasildarraren egoera aldatzea talde txuri-urdinean.


Antoni Reig: «Plataformizazioa geldiezina da» | Bizigiro | Berria\nAntoni Reig. Kataluniako Unibertsitate Irekiko irakaslea\n«Plataformizazioa geldiezina da»\nReigek nabarmendu du azkenaldian ondo funtzionatu dutela bakartzearen parabola landu duten fikzioek. Bestalde, irakasle katalanak adierazi du «sekulako» gorakada izan dutela dokumentalek.\nIkus-entzunezkoen inguruko makina bat ikerketa egin du Antoni Reigek (Bartzelona, 1967), bakarka zein talde desberdinekin. Mediaccions ikerketa taldeko kidea eta D-Stories proiektuko zuzendarietako bat da.\nPandemia iritsi zenetik zer bilakaera izan dute albistegiek eta entretenimendu saioek?\nHasieran, alarma egoerarekin eta konfinamenduarekin koherentziaz, galdera egin zuten askok: Zergatik ez egin telebista etxetik? Konfinamenduan, ohiko bihurtu zen saioetako gonbidatuak, adituak edo kolaboratzaileak beren etxetik sartzea emisioan. Ikus-entzuleek zenbait izarren etxeak ere ikusi zituzten, eta nolabaiteko voyeurismoa egon zen. Neurriak arindu ahala, etxeetako parte hartzeak noizbehinkako bihurtu ziren, baina ez saioetako gidaritzari dagozkionak: telebista bere ohiko galatara itzuli zen prime time orduan.\nFikzio berrietan zer eragina izan du gaur egungo egoerak?\nZaila da zehazki jakitea telesailen gidoiek jarraitzen ote dioten bizi dugun garaiari ala aldez aurretik zehaztuta zeuzkaten argumentuei. Ziur aski, hemendik gutxira hasiko gara ikusten lotura hori. Komediek COVID-19aren gaia ukituko dute, aktualitateari pultsua hartzeko egokienak baitira. Osasun eremuan girotzen diren telesailek ere helduko diote koronabirusari.\nGarai honetako zein fikzio nabarmenduko zenituzke?\nZenbait lanek ederki funtzionatu dute modu sinbolikoan: El hoyo filma, La valla telesaila, zonbien #Alive filma, Into the Night telesail apokaliptikoa, She Dies Tomorrow filma, Save Yourselves filma komedia giroan... Bakartzearen parabola gisa ikusi dira sarri. Host beldurrezko filmak Zoom zerbitzua erabili du. Bestalde, gizarte gaiak landu dituzten fikzioek indar handia izan dute: arrazismoarekin, indarkeria matxistarekin eta eskuin muturraren gorakadarekin lotutakoek.\nAzkeneko urtean telebista kontsumoa handitu egin da. Egunero kontsumitzen den minutu kopurua egonkortu egingo dela iruditzen zaizu?\nBai, hala espero dut, horrek esan nahiko baitu herritarrek aisialdiaz etxetik kanpo gozatu dezaketela. Dena den, ez nintzateke harrituko pandemiaren ostean ikus-entzunezkoen eguneroko kontsumoak pandemiaren aurretik zegoena gainditzea. Susmoa dut zenbait kolektibotan, batez ere adin batetik gorakoetan, herritar askori kostatu egingo zaiela besteekin zituzten harremanak berreskuratzea.\nZein beste aldaketa garrantzitsu gertatu dira telebistaren sektorean azkenaldian?\nDokumentalek sekulako gorakada izan dute. COVID-19aren egunerokotasuna lantzeko adibide onak azaldu dira; tartean, HBOren Vitals dokumental saioa aipa daiteke [Sabadellgo (Katalunia) Parc Tauli ospitaleko istorioak bildu ditu]. Life in A Day 2020 filmaren moduko proposamenak ere bereziak izan dira. Gazteen kontsumo joeretan arreta jartzea ez dago sobera: Youtube, TikTok eta Twitch plataformak erabiltzen dituzte, batik bat. Twitchen kasuari dagokionez, zuzenekoen aldeko apustua egiten du, eta asmatu egin du telebista konbentzionala alde batera laga duten gazteak kateatzen. Audioen eta podcasten garaia ere bada gaur egungoa, pantailaren nekea duten hartzaileei beste esperientzia bat eskaintzen dielako.\nStreaming plataformek zer panorama marraztuko dute etorkizunean?\nPlataformizazio prozesua geldiezina da. Esklusibotasuna lortzeko gerra bat egongo da. Konpetentzia handia egongo da, eta produktuen tipologia askotarikoa izango da. Plataformekin lotu ohi ez diren formatuak ere horietan sartuko dira; esate baterako, reality-ak eta talent-ak.\nAkelarre euskal filma munduko hirugarren tokira iritsi da Netflixen. Euskarazko, katalanezko eta galegozko edukiek lehiatzeko aukerarik ba al dute?\nNetflixen estrategietako bat da eduki globalen eta oso tokikoen karta jokatzea. Inbertsio handirik egin gabe, eragina lor dezakete eremu batean. Aukerak zabaltzen dira euskarazko, katalanezko eta galegozko edukientzat, eta kultur espazioak aurkitu ditzakete estereotipoetatik harago. Hizkuntza originalean edukiak ikusita, ikus-entzule globalak ezusteko bat baino gehiago hartuko du. Zuhurtziaz, baina bada itxaropenerako tartea.


"Harrera bikaina izan du boluntarioen erosketa zerbitzuaren sareak" - Zumaia - Baleike.eus\n"Harrera bikaina izan du boluntarioen erosketa zerbitzuaren sareak"\nBaleike 2020-03-31 11:37\nBi astean 73 dei jaso dituzte erosketa zerbitzuaren sareko boluntarioek. Manex Azkue boluntarioaren hitzetan, erabiltzaileak "oso eskertuta" daude gaztetxekoek eta Udalak elkarlanean abiatutako zerbitzuarekin.\nKonfinamendua martxoaren 15ean sartu zen indarrean, baina koronabirusarekiko pertsona zaurgarriei etxean geratzeko aholkatu zieten neurri hori hartu aurretik ere. Zumaiako Udalak eta Torreberri gaztetxeko kideek elkarlanean, adinekoei erosketak egiten laguntzeko boluntarioen sarea osatu zuten. Konfinamenduaren lehen egunerako zerbitzu hau eskaintzeko 65 boluntario bildu zituzten.\nJoan den ostiralera arte, hilak 27, zumaiarren 73 dei jaso zituzten. Bi boluntario arduratzen dira deiak jasotzeaz, eta erosketak egiteaz arduratzen direnekin jartzen dira ondoren harremanetan: "Txandaka egiten dugu lan. Guneka banatuta gaude, eta deitzen diguten auzoaren arabera antolatzen gara", azaldu du Manex Azkue boluntarioak. Zerbitzua "behar duen edonori" irekia dagoela azpimarratu du Azkuek, eta haren hitzetan, adinekoak eta gaixo daudenak izan dira orain arte zerbitzua gehien erabili dutenak.\nDeia egitetik erosketa jasotzera\nGuztia koordinatzeaz arduratzen diren bi arduradunek deia jasotzen dutenetik erosketak etxera iristerainoko prozeduraz aritu da Azkue: "Bi arduradun ditugu telefonoekin. Horiek deia jasotzen dute, eta boluntario taldeko kide bati pasatzen diote eskaera egin duen herritarraren telefonoa. Boluntarioak herritarrari deitzen dio ondoren, eta eskaera zehazten dute, beti ere, gertutasunez". Boluntarioak eskularruak eta maskarak jasotzen ditu udaltzaingoaren egoitzatik, eta erosketak egitera joaten da. Ondoren, adinekoari atarian uzten diote erosketa.\nAzkueren arabera, "oso harrera ona" izan du zerbitzuak: "Erabiltzaile askok errepikatu egin dute, eta oso eskertuta daudela adierazi digute". Aurrerantzean ere zerbitzua eskaintzen jarraituko dute, eta gogoratu dute zerbitzua erabili nahi duenak 688-75 77 74 telefonora deitu dezakela.


Urtero, abuztuaren bukaeran, Iruña penintsula iparraldeko flamenkoaren hiriburu bilakatzen da, "FLAMENCO ON FIRE" jaialdia ospatzen baitu, gaur egungo panorama flamenkoko talentu onenen erakusleiho bat.\nZenbait egunez, Nafarroako hiriburuak musika, gastronomia, aisia eta artearen eskaintza zabala eskainiko du, artista handien eta zaleen elkargune bilakatuta.\nAurten, honako artista hauek ariko dira gurean, besteak beste: Sara Baras, José Mercé y Tomatito, Ketama, Jorge Drexler y Rocío Márquez . Haiek guztiek bisitatuko gaituzte Sabicas maisu handiari omenaldia eskaintzeko; artista hori Iruñean sortu zen, 1912an, eta bere arteaz mundu guztia konkistatzeaz gainera, uste da gitarraren teknika irauli zuten artistetako bat izan zela.\nHiriko zenbait agertokitan garatuko da jaialdia: Baluarte, Tres Reyes hotela. Kale-ikuskizun batzuk ere egonen dira, Iruñeko udaletxeko balkoi batetik eta Mañueta kaleko balkoi batetik.\nEzin falta liteke ukitu gastronomiko bat: "Sabicasen pintxoak" emanen du; hiriko ostalari onenek eginen dute, eta Alde Zaharreko tabernetan egonen da hura probatzeko aukera.\n2020/08/25 - 2020/08/30


Errigora saskiak Ederrena pilotalekuko tabernan eta Motz tabernan eskatu behar dira - Goierriko Hitza : Goierriko Hitza\nErrigora saskiak Ederrena pilotalekuko tabernan eta Motz tabernan eskatu behar dira\nErrigora ekimenaren helburua Nafarroa hegoaldean euskara sustatzea da. Horretarako, bertako ekoizleen produktuez betetako saskiak jarri dituzte salgai. 50 euro balio dute. Saskian ardo beltz botila, litro erdiko olio botila, melokotoia\nErrigora ekimenaren helburua Nafarroa hegoaldean euskara sustatzea da. Horretarako, bertako ekoizleen produktuez betetako saskiak jarri dituzte salgai. 50 euro balio dute. Saskian ardo beltz botila, litro erdiko olio botila, melokotoia almibarrean, orburuak, potxak, kardua, mahats zukua, almendrak, pikillo piperrak, zainzuriak, melokotoi marmelada eta pikillo piper untapana daude. Urretxuar eta zumarrarrarek azaroaren 8a baino lehen eskatu behar dute saskia, Ederrena pilotalekuko tabernan, Motz tabernan edo 680 16 30 19 telefono zenbakira deituta.


Opening-ek ikasleak matrikulatzen jarraitu zuen, ofizialki ordainketa-etendura aurkeztu ondoren | Consumer\nOpening-ek ikasleak matrikulatzen jarraitu zuen, ofizialki ordainketa-etendura aurkeztu ondoren\nJende askok dio ez zekitela banku-zorra hartzen ari zirela zentroetan matrikulatzean\nKataluniako Fiskaltzak atzo eman zuen lehen aldiz Opening kasuari buruzko iritzia, eta esan zuen iruzur-delitua izan zitekeela. Ministerio fiskalaren iturriek zehaztu zutenez, susmoa da ingelesezko akademien sareko ikasle batzuek salaketak aurkeztu dituztela epaitegietan, eta haiek azaltzen dute matrikula uztailaren 29tik aurrera egin zutela, egun horretan enpresak ofizialki ordainketa-etendura aurkeztu baitzuen.\nSalatzaileek diote akademian matrikulatu zirela eta banku-kredituak ordaintzeko konpromisoa hartu zuten dokumentuak sinatu zituztela “enpresako zuzendaritzak finantza-arazo handiak zituenean”.\n“Horrek guztiak pentsarazten digu iruzur tipikoa eta erraza izan daitekeela”, esan zuten Fiskaltzako iturriek. Iturri berberek jakinarazi zuten kasuaren ondorioz jasotako salaketa guztiak Instrukzioko 4. Epaitegira bidali zirela, Bartzelonako Sant Andreu eta Poble Nou auzoetan dauden Opening-eko bi akademia frankiziadunetako ikasleek aurkeztutako dozenaka salaketa izapidetzen baititu. Onartu gabeko salaketa horietan, talde batek hogeita hamar bat kalteturen izenean, eta beste hogeita hamar gehiagok, banaka, enpresari ustezko maula delitua egozten diote.\nJustiziara jo duten pertsona askok diote matrikulatu zirenean ez zekitela banku-zorra hartzen ari zirenik. “Opening-i hilero ordainduko ziola pentsatuz matrikulatu nintzen, ez banku-kreditua ixten zuela”, adierazi zuen horietako batek.\nFiskaltzaren iturri horiek azaldu zutenez, epaileak salaketak izapidetzeko onartu ala ez erabakitzeko har dezakeen ebazpenaren zain eta zain daude. Hala ere, gogoratu zuten magistratuak artxibatu egiten baditu, baliteke kasuak bide penaletik aurrera ez egitea, ezin baita bi aldiz gauza bera salatu. Epaile berak, aldi berean, Opening-eko zuzendaritzak Bartzelonako Sant Martí eta Sant Andreu auzoetako bi zentro frankiziatuen aurka aurkeztutako beste kereila bat izapidetzen du, ustez frankiziaren dirua geratzea leporatzen baitiete.\nEz dira hilaren 23an irekiko\nEpaitegietan izapidetzera bideratutako salaketak onartzeko zain jarraitzen duten bitartean, zuzendaritzak mututasuna hautsi zuen atzo eta akademiak ezingo direla berriro ireki hilaren 23an, iragarri bezala. Rafael Macía Opening-eko arduradunak adierazi zuenez, Generalitatea ez dago prest ingeleseko akademien sareari ekonomikoki laguntzeko. Baldintza hori ezartzen du bankuak, enpresa porrotetik salba dezakeen 6,9 milioi euroko kreditua gauzatzeko.\nHain zuzen ere, atzo, Kataluniako Ekonomiako kontseilari Artur Masek berriro esan zuen Generalitateak ez duela funtsik jarriko ingelesezko akademien sarean. Openingen krisiari dagokionez, Masek esan zuen “ez dakit nola amaituko den”. “Enpresa pribatua da, gaizki joan da, jendea zintzilik utzi du, eta bankuek aurkitzen dute irtenbide bat, presioa egingo diegu hori egin dezaten, eta erabiltzaileen eskubideak bermatzen saiatuko gara, inork ordaindu behar ez duen zerbitzu batengatik”, esan zuen sailburuak.\nOpening-eu pagos-eu ukituak


On Egin! Bonoa Petritegirekin! - Petritegi\nOn Egin! Bonoa Petritegirekin!\n2021.04.28 / Azken berriak\nPetritegik, Euskadiko kalitate produktu desberdinen kontsumoa sustatzeko On Egin Bonoen kanpaina berrian parte hartzen du.\nGure dendako kalitateko bertako produktuetan (Euskal Sagardoa, ekologikoa eta Idiazabal gazta) 100€-ko erosketa egiteagatik, 50 €-ko bonua jasoko duzu kanpaina honi lotutako Euskadiko edozein turismo-ostatutan gastatzeko. Guk, Sagarlore hotela gomendatuko dizugu, Otaño-Goikoetxea familiak zuzendua Astigarrragan kokatua , sagardotegitik oso gertu.\nPetritegiko eskaintza bereziak\nPetritegin bi eskaintza hauek prestatu ditugu zuretzat:\nPACK EKO. Pack hau Euskal Sagardoa Jatorri Deiturako sagardo ekologikoko 6 botilako 3 kaxaz eta sagar zuku ekologiko 6 botilako 3 kaxaz osatuta dago. Aukera ezin hobea produktu ekologikoen maitaleentzat.\nPACK EUSKAL SAGARDOA. Bigarren pack hau Euskal Sagardoa Jatorri Deitura duen 6 botilako Dastatze-packen 5 kaxaz osatuta dago: sagardo tradizionala, ekologikoa eta Premium sagardoa. Sagardozaleentzako aukerarik onena da.\nNola lortu zure bonua\nEgin zure erosketa Petritegiko denda fisikoan (K/ Petritegi, 8, Astigarraga) edo online dendan.\nBisitatu eskaeraren web orria eta bete zure datu pertsonalak.\nIgo erosketaren fakturaren argazkia.\nZure helbide elektronikoan jasoko duzu bonua.\n2021eko ekainaren 1etik 2022ko abenduaren 31 arte izango duzu deskontu-bonuaz gozatzeko aukera atxikitako turismo-ostatuetan. Guk Sagarlore landa-hotela gomendatzen dizugu.\nBonuak lortzeko sustapenak 2021eko abenduaren 31ra arte balio du.\nBonueez gozatzeko sustapenak 2022ko abenduaren 31ra arte luzatuko da.


DEUSTOBAROMETROKO METODOLOGIAZ | Aztiker\nAsier Etxenike Ugarte2018-01-12 Besteak, Estatistikak, Metodologia\nIX. Deustobarometroko datuen inguruan hainbat hausnarketa (2107ko negua)\nDeustobarometroa egiten dutenek, txostenak argitaratzeaz gain, inkesten datu baseak edo mikrodatuak publiko egiten dituzte, egunean bertan gainera. Hori eskertzekoa eta zoriontzekoa da. Jarduteko era hori Europan aspalditik ohikoa baldin bada ere, Euskal Herrian Deustobarometroa izan zen lehena, 2013an. 2015ean Lehendakaritzako Prospekzio Kabinetea ere hala egiten hasi zen. Baina bi kasuek badituzte beren desberdintasunak: Deustobarometroak ez bezala, Lehendakaritzako Prospekzio Kabineteak ez du epe jakin bat zehaztuta datu horiek eskuragarri jartzeko. Are gehiago, eskaera bat bidali behar zaie datuak lortu ahal izateko, eta egun batzuetara bidaltzen dituzte (hori bai, egun bakar batean askotan, dena esanda). Edozein kasutan, Lehendakaritzako Prospekzio Kabinetea da erakunde publiko bakarra gisa honetako politika hartu duena. Guk dakigula, ez Dipuztazioek, ezta EiTBk ere (EiTB Focusek, adibidez) ez dituzte eskuragarri jartzen diru publikoz ordaindutako eta sortutako datu baseak. Beraz, gure ustez, Euskal Herrian Deustobarometroa da jarraitu beharreko eredua, zalantzarik gabe, gardentasunari eta erabilgarritasunari dagokionean.\nDiru publikoaz sortutakoa herritarren esku jartzeak bere horretan onura bat da, baina baditu behintzat beste bi onura handi gardentasun horrek: batetik, aukera ematen du datu base berdinarekin ustiaketa berdina egitea argitaratutako datuak kontrastatuz edo ustiaketa propioa egitea eta publikatu edo aztertu ez diren beste datu batzuk sortu daitezke ; eta, aldi berean, datu basea teknikoki aztertu eta ikuspegi kritiko batetik ekarpenak egitea ahalbidetzen du. Hain zuzen, horixe da lerro hauetan egin nahi duguna, pentsatzen baitugu kritika horrekin eta proposamenak eginez ikerketarako baliabideak pixkanaka hobetzen lagun dezakegula. Gu geu ere ikerketa soziologikoen munduan gabiltzanez, kontziente gara zailtasun handiak daudela erabiltzen diren ikerketa teknikak teoriatik errealitatera jaisteko. Beraz, argi gera dadila gure asmoa ez dela, inondik ere, Deustobarometroko lan taldearen lana edo sinesgarritasuna zalantzan jartzea.\nargi gera dadila gure asmoa ez dela, inondik ere, Desutobarometroko lan taldearen lana edo sinesgarritasuna zalantzan jartzea\nAurreko guztia esanda, jarraian Deustobarometroaren metodologiari buruzko hausnarketa kritikoa egin nahi dugu. Inkesta honek hainbat berezitasun ditu. Bata lehen aipatutako gardentasuna da, eta bestea inkestak online egiten direla. Honakoa da jarraitzen den prozedura: MyWord izeneko enpresak herritar komunitate-panel digital bat osatzen du ezaugarri zehatz batzuen arabera (adina, sexua…), horiei link bat bidaltzen die inkesta betetzeko eta, azkenik, inkesta bidali zaien herritar horietatik batzuk erantzun egiten dute, oraingo olatuan guztira 1.003 pertsonak, esaterako.\nKontua da interneta erabiltzen duen (dugun) herritarren perfila nahiko ezberdina dela biztanleria osoarekiko adinaren eta generoaren arabera, eta horrek online egiten diren inkestetan eragina du. Hau da, zailtasun handiak daude adin batetik aurrerako herritarrek-bereziki emakumeek- inkesta horiek erantzuteko, ez baitira mundu digitalaren erabiltzaileak. Beheko grafikoan ikus daitekeen bezala, 65-74 urte bitartekoen artean, gizonen %56k eta emakumeen %51k erabili du interneta azken hiru hilabeteetan Araban, Bizkaian eta Gipuzkoan.\nIturria: Encuesta sobre Equipamiento y Uso de Tecnologías de Información y Comunicación en los hogares 2017. INE\nAurreko grafikoan ikusten den joera errepikatu egiten da Deustobarometroaren kasuan, inkesta erantzun dutenen adina eta sexu banaketarekin. Hain zuzen, alderatzen dugunean inkesta erantzun duten pertsonen adin tarte eta sexua ordezkatu nahi den herritarrenarekin, aldea handia da. Horrela, 44 urtera arte emakumeak gainordezkatuak daude eta 45 urtetik aurrera azpiordezkatuak; eta 55 urtetik gorako emakumeen proportzioa 15 puntu azpitik dago (%23,1 izan beharko lukete eta laginean %7,9 dira). Gizonen kasuan joera antzekoa da, baina ez da hain nabarmena.\nEz da hori desoreka bakarra. Gainordezkatuak daude EAEn jaiotakoak, (13 puntu), elebidun hartzaileak (15 puntu), eta ikasketa mailan LH II (13 puntu) eta unibertsitatate ikasketak (16 puntu) dituztenak. Desoreka horiek azaltzeko lagun diezagukeen aldagai bat, besteak beste, herritarrok internetez egiten dugun erabilera desberdina da: inkesta hori erantzuten dutenak ez dira hainbeste EAEko 18 urtetik gorako herritarrak, EAEko 18 urtetik gorako internautak baizik.\ninkesta hori erantzuten dutenak ez dira hainbeste EAEko 18 urtetik gorako herritarrak, EAEko 18 urtetik gorako internautak baizik.\nHori horrela izanik, bi elementuk harritzen gaituzte. Lehenengo, datuak ematerako orduan EAEko 18 urtetik gorako herritarrez hitz egiten dela ikusteak, desoreka hori egonda laginean. Bigarren, haztaketarako aldagaiaren eragin txikiak. Arrazoi ezberdinak tarteko, lan askotan lortzen diren laginetan desorekak sortzen dira, baina horiek ondoren haztaketen edo ponderazioen bidez (estatistikoki egiten diren eragiketak desoreka horiek zuzentzeko) “bir-orekatzen” dira. Kasu honetan, datu basean badago sortua aldagai bat haztaketa egiteko, baina hori erabili edo ez, ia ez du eraginik emaitzetan.\nGisa horretako ezaugarriak dituen laginketa bat erabiltzeak bere indarguneak eta ahulguneak ditu. Errepresentagarritasunari dagokionez eduki ditzakeen mugak aipatu ditugunez, amaitzeko zailtasun horiek gainditzen lagun dezaketen proposamen xume batzuk eman nahi ditugu, hauek ere eztabaidagai izan daitezkeenak. Gure ustez hiru izan daitezke desoreka hori zuzentzeko bideak:\nAdin tartea mugatu: Metodologia horren bidez (panelak ondo osatu eta laginketa ondo egin dela suposatuz) 18 eta 55 urte arteko EAEko herritarrez hitz egin liteke.\n18 urtetik gorako herritarrez hitz egin nahi bada, metodologia mistoa erabiliko genuke: adibidez, 55 urtetik beherakoei inkesta online eginez eta hortik gorakoak telefonoz inkestatuz.\nDagoen bezala utzita, zuzenagoa litzateke EAEko populazio internautaz hitz egitea.\nGaizki esanak barkatu, eta ondo esanak gogoan hartu. Deustobarometroa bezalako tresnak benetan eskertzekoak dira gizarte ikerketan, datuak publiko egin eta interesa duen edozeini bere analisi propioak egiteko aukera eskaintzen baitiete. Modu horretan, gero eta zorrotzagoak izango gara norberaren eta besteen jardunarekin, eta horrek ekarriko du era berean azterketa soziologikorako tresnak fintzen joatea gure errealitatea ahalik eta egokien ulertzeko.\nDeustobarometroa, Iritzi orokorra, Metodologia\nPENTSIODUNAK ETA HAUTESKUNDE PORTAERA\nOne Response to DEUSTOBAROMETROKO METODOLOGIAZ\nXabier Landabidea Urresti 2018-01-15 at 10:56 #\nMila esker Asier, benetan sarrera txukuna. Kontuan hartuko dugu lan taldean.


ELKARRIZKETA LAGUNTZAILEAK PROIEKTUA ABIAN DAGO – Asti Leku Aldizkaria\nIkastolaren ahotsakZTP... Argitaratuta\nELKARRIZKETA LAGUNTZAILEAK PROIEKTUA ABIAN DAGO\nIKASLEEN ARTEAN EUSKARAREN ERABILERA BULTZATZEA DA IKASTOLAK 2017/2020KO GESTIO PLANAREN BARRUAN MARKATU ZUEN HELBURUETAKO BAT ETA HONI JARRAIPENA EMATEKO 2018/2019 IKASTURTEAN GELA BARRUKO AHOZKOTASUNA INDARTZEA JARRI GENUEN XEDE HIZKUNTZA NORMALKUNTZARAKO PROIEKTUKO KIDEEK. IZAN ERE, AURREKO IKASTURTEAN ATSEDENALDIETAN ANTOLATUTAKO JARDUERA BEREZIEN BIDEZ GELAZ KANPOKO ERABILERA SENDOTZEN ARITU GINENEAN PENTSATU GENUEN EGOKIAGOA IZANGO ZELA GELA BARRUAN LANTZEA.\nEHIko HIZPRO egitasmo berrian ere, ikastola guztietan BRANKAren bidez lorturiko emaitzen arabera, gela barruko ahozkotasuna lantzea erronka bihurtu zen, baina berriro irakasleen formazioan denbora sartzea eskatzen zuen proiektu honek, eta Asti Lekun ikusi genuen ikasleengan zuzenean komeni zela esfortzuak egitea. Zentzu honetan\nTarte horietan hezkuntza ez formalean eta formalean aditua den dinamizatzaileak eurekin landuko ditu proiektuan ezarritako helburu didaktikoei lotutako hainbat ekintza labur.\nOtsailaren 11tik abian dago proiektua. Oraindik ezin dugu oso balorazio handirik egin, baina ikasleen erantzuna positiboa izan dela esan dezakegu; gogotsu parte hartzen dutela jarduera ezberdinetan gehituko genuke; eta gero eta dinamikoago suertatzen ari dela ere ikusten dugu.\nBigarren hiruhileko hau amaitu ostean lehenengo balorazio orokorra egiteko asmoa daukagu, hortik aurrera banakako ebaluazioak egiten hasteko. Beraz, ikasturte honen amaieran proiektu honen emaitzak ikusiko ditugu. Bitartean euskararen erabileraren alde jarraituko dugu!\nAsti Lekuko Zuzendaria\nEUSKARALDIA ETA EUSLE, EUSKARAREN ALDEKO EKINTZA SOZIALEN URTEA


Uztailaren 17an I.Arditurri eguna ospatu zen Oiartzunen, Arditurriko meategietan Gipuzkoako Parketxe Sarea eta Oiartzungo Udalak antolatuta. 22 bisita gidatu eskaini ziren eta 1.000 pertsonek baino gehiago hartu zuten parte bisitetan eta antolatu ziren beste ekintzetan. Goizeko 10etatik aurrera, I.Arditurri egunari hasiera eman zitzaion ordua, bisitari asko hurbildu ziren antolatutako ekintzetan parte hartzera, . Luberri Oiartzungo Ikasgune Geologikoa, Herri Musikaren Txokoa eta Oiasso Erromatar Museoak ere lagundu zuten antolakuntzan.\nEgun guztian zehar meategia ezagutzeko bi bisita mota eskaini ziren, alde batetik 200 metroko pasarela horizontal batetik doan Oinarrizko bisita eta bestetik, hirugarren solairutik doan Meategia Sakonean bisita, uztailaren 15an berrireki zena. Txu-txu trenak ere bidai asko egin zituen bisitariak aparkalekutik parketxera hurbiltzeko.\nGoizean zehar, geologia, musika eta eskulan tailerrak egiteko aukera izan zuten txikienek, eta aldi berean, bi ibilaldi gidatu antolatu ziren; "Mineralen bila "eta erromatar meatze-ingenieritzaren ingurukoa.\nArratsaldez, eguna amaitzeko, tobera, harrizulatzaile eta bertsolarien erakustaldia egon zen. Eguraldia txarra izan zen arren, I.Arditurri eguna arrakastatsua izan zen.


AGINDUA, 2022ko ekainaren 16koa, Lurralde Plangintza, Etxebizitza eta Garraioetako sailburuarena, zeinaren bidez, alde batetik, zuzkidura bizitoki 2 esleipen-prozedura orokorretik kanpo uzten baitira ordezko bizilekuak ahalbidetzeko, eta bestetik, hasiera ematen baitzaio 34 zuzkidura-bizitoki esleitzeko prozedurari Basauriko udalerrian, Ramon eta Kareaga kalean.\nAldizkaria: EHAA Zk 126 2022/06/30\nAGINDUA, 2022ko ekainaren 21ekoa, Lurralde Plangintza, Etxebizitza eta Garraioetako sailburuarena, zeinaren bidez, eraikinen eta etxebizitzen energia-efizientzia sustatzea xede duen birgaitzeetarako laguntza-programen oinarriak zehaztu eta deialdi publikoa arautzen baita (laguntza horiek Europar Batasunak finantzatutako Next generation EU Suspertze, Eraldatze eta Erresilientzia Planeko bizitegien birgaitzearen eta etxebizitza sozialen arloko 3., 4. eta 5. programak arautzen dituen 853/2021 Errege Dekretuan jasota daude).\nGaia: Ingurune naturala eta etxebizitza; Administrazioaren antolamendua; Garraio eta herri lanak; Osasun eta kontsumoa\nAGINDUA, 2022ko ekainaren 7koa, Lurralde Plangintza, Etxebizitza eta Garraioetako sailburuarena, Lurralde Plangintza, Etxebizitza eta Garraio Sailean behin-behineko langile bat lanpostutik kentzea xedatzen duena.\nAldizkaria: EHAA Zk 119 2022/06/21\nAldizkaria: EHAA Zk 117 2022/06/17\nAGINDUA, 2022ko maiatzaren 24koa, Lurralde Plangintza, Etxebizitza eta Garraioetako sailburuarena, zeinaren bidez laguntza-programa bat ezartzen baita, Euskal Autonomia Erkidegoko salgaien eta bidaiarien errepideko garraio publikoan teknologia berrien eta segurtasunaren sistemak eskuratu eta ezartzeko.\n63/2022 DEKRETUA, maiatzaren 17koa, zeinaren bidez urgentziako deklaratzen baita Bilbao Bizkaia Ur Partzuergoak, nahitaez desjabetzeko, honako eskubide eta ondasun hauek okupatzea: Gueñesko udalerrian, Gueñesko Iorgi eta Lexartza auzoetan hornidura-sarea handitzeko proiektua burutzeko beharrezko ondasunak eta eskubideak.\nAldizkaria: EHAA Zk 102 2022/05/27\n59/2022 DEKRETUA, maiatzaren 10ekoa, zeinaren bidez urgentziako deklaratzen baita Gipuzkoako Foru Aldundiak, nahitaez desjabetzeko, honako eskubide eta ondasun hauek okupatzea: Zerainen, GI-3520 errepidea 2300 eta 2680 KP-en artean zabaltzeko eta hobetzeko proiektuaren proiektu berrikusia (2-EM-27/2020-RP) burutzeko beharrezko ondasunak eta eskubideak.\nAGINDUA, 2022ko maiatzaren 2koa, Lurralde Plangintza, Etxebizitza eta Garraioetako sailburuarena, zeinaren bidez ezartzen baitira 2022ko ekitaldirako paisaien ekintza-planak prestatzeko oinarri arautzaileak eta iragartzen baita Euskal Autonomia Erkidegoko udalentzako eta Arabako udalerrien kontzejuentzako dirulaguntzak emateko deialdia.\nAldizkaria: EHAA Zk 98 2022/05/23\nAGINDUA, 2022ko maiatzaren 10ekoa, Lurralde Plangintza, Etxebizitza eta Garraioetako sailburuarena, zeinaren bidez ezartzen baita bidaiarien eta salgaien garraio publikoaren sektorerako laguntza-programa bat jarduera bertan behera uzteagatik.\nGaia: Gizarte gaiak eta emplegua; Administrazioaren antolamendua; Garraio eta herri lanak; Ekonomi Jarduerak\nAldizkaria: EHAA Zk 97 2022/05/20\nAzpigaia: Lana eta enplegua; Gobernua eta herri administrazioa; Merkataritza eta turismoa\n58/2022 DEKRETUA, maiatzaren 10ekoa, zeinaren bidez urgentziako deklaratzen baita Añarbeko Uren Mankomunitateak, nahitaez desjabetzeko, honako eskubide eta ondasun hauek okupatzea: Urnietan, Urnietako hiri-sektoreak Añarbe sistemaren ur-horniduran sartzeko proiektua burutzeko beharrezko ondasunak eta eskubideak.\nEBAZPENA, 2022ko apirilaren 11koa, Garraio Azpiegituren zuzendariarena, «Bilbo-Donostia lineako Eibar-Azitain tartea estaltzeko eraikuntza proiektuak» ukitutako ondasun eta eskubideen zerrenda onartzen duena, eta titularrei dei egiten diena okupazioaren aurreko aktak egiteko.\n41/2022 DEKRETUA, apirilaren 5ekoa, Euskadiko Toki-Erakundeetan hizkuntza ofizialen erabilera instituzionala eta administratiboa normalizatzeari buruzko Dekretua aldatzekoa.\nEBAZPENA, 2022ko martxoaren 28koa, Garraio Azpiegituren zuzendariarena, «Bilboko metropoli-trenbidearen Urduliz Plentzia zatiko PK29/735-29/770 KPko ezponda konpontzeko eraikuntza-proiektuak» ukitutako ondasun eta eskubideen zerrenda onartzen duena, eta titularrei dei egiten diena okupazioaren aurreko aktak egiteko.\nAGINDUA, 2022ko martxoaren 11koa, Lurralde Plangintza, Etxebizitza eta Garraioetako sailburuarena, zeinaren bidez hasiera ematen baitzaio Azkoitiko udalerriko Floreagan babes ofizialeko (erregimen bereziko) 14 etxebizitza errentamenduan esleitzeko prozedurari.\nAldizkaria: EHAA Zk 63 2022/03/29\nEBAZPENA, 2022ko otsailaren 28koa, Garraio Azpiegituren zuzendariarena, zeinaren bidez jendaurrean jartzen baita «Bilbo-Donostia lineako Eibar-Azitain tartea estaltzeko eraikuntza proiektua» delakoak ukitutako ondasun eta eskubideen zerrenda.\nAldizkaria: EHAA Zk 53 2022/03/15\nAGINDUA, 2022ko otsailaren 22koa, Lurralde Plangintza, Etxebizitza eta Garraioetako sailburuarena, zeinaren bidez hasiera ematen baitzaio Vitoria-Gasteizko udalerriko Gaztelako Atean babes ofizialeko 11 etxebizitza alokairu-erregimenean esleitzeko prozedurari.\nAldizkaria: EHAA Zk 52 2022/03/14\nAGINDUA, 2022ko otsailaren 25ekoa, Lurralde Plangintza, Etxebizitza eta Garraioetako sailburuarena, Lurralde Plangintza, Etxebizitza eta Garraio Saileko behin-behineko langile bat izendatzeko dena.\nAGINDUA, 2022ko otsailaren 25ekoa, Lurralde Plangintza, Etxebizitza eta Garraioetako sailburuarena, Lurralde Plangintza, Etxebizitza eta Garraio Sailean behin-behineko langile bat lanpostutik kentzea xedatzen duena.\nAGINDUA, 2022ko otsailaren 25ekoa, Lurralde Plangintza, Etxebizitza eta Garraioetako sailburuarena, zeinaren bidez epea luzatzen baita Legutioko udalerriko Ibarran (SR1 sektorea) babes ofizialeko 42 etxebizitza alokairuan esleitzeko prozeduran parte hartzeko.\nAldizkaria: EHAA Zk 46 2022/03/04\nAGINDUA, 2022ko otsailaren 14koa, Lurralde Plangintza, Etxebizitza eta Garraioetako sailburuarena, eraginpeko ondasun eta eskubideen zerrendaren handitzea xedatzen duena, eta «Nerbioi ibaiaren goi-arroaren saneamendurako kolektore-proiektua, Laudio, Orozko, Aiara eta Amurrioko udal-mugarteetan (Araba eta Bizkaia)» proiektuak eragindako ondasun eta eskubideen titularrei aurretiazko aktak eta/edo behin betiko okupazioaren eta adostasunezko balio justuaren aktak egiteko zitazioa egiten diena, hala badagokio.\nAldizkaria: EHAA Zk 44 2022/03/02\nEBAZPENA, 2022ko otsailaren 11koa, Garraio Azpiegituren zuzendariarena, zeinaren bidez jendaurrean jartzen baita «Bilboko metropoli-trenbidearen Urduliz Plentzia zatiko PK 29/735-29/770 ezponda konpontzeko eraikuntza-proiektuak» ukitutako ondasun eta eskubideen zerrenda.\nAldizkaria: EHAA Zk 43 2022/03/01\n28/2022 DEKRETUA, otsailaren 15ekoa, zeinaren bidez urgentziako deklaratzen baita Bilbao Bizkaia Ur Partzuergoak, nahitaez desjabetzeko, honako eskubide eta ondasun hauek okupatzea: Arrigorriagan eta Ugao-Miraballesen, «Arrigorriagako Dimutio auzoko hornidura berria» proiektua burutzeko beharrezko ondasunak eta eskubideak.\nAldizkaria: EHAA Zk 42 2022/02/28\n27/2022 DEKRETUA, otsailaren 15ekoa, zeinaren bidez urgentziako deklaratzen baita Bilbao Bizkaia Ur Partzuergoak, nahitaez desjabetzeko, honako eskubide eta ondasun hauek okupatzea: Ubiden, «Ubideko udal-mugarteko lehen mailako saneamendu-sarea berritzeko proiektua» burutzeko beharrezko ondasunak eta eskubideak.\nEBAZPENA, 2022ko otsailaren 9koa, Garraio Plangintzaren zuzendariarena, zeinaren bidez jendaurrean jartzen baita Euskal Autonomia Erkidegoko salgaien eta bidaiarien errepideko garraio publikoan teknologia berrien eta segurtasunaren sistemak ezartzeko laguntza-programa bat ezartzen duen 2021eko ekainaren 8ko Aginduan aurreikusitako laguntzen onuradunen zerrenda.\nAldizkaria: EHAA Zk 39 2022/02/23\nEBAZPENA, 2022ko otsailaren 9koa, Garraio Plangintzaren zuzendariarena, zeinaren bidez jendaurrean jartzen baita Euskal Autonomia Erkidegoko errepideko garraio publikoaren arloko elkarte profesional eta enpresarialentzako laguntza-programa ordaintzeko agintzen duen 2021eko ekainaren 22ko Aginduan aurreikusitako laguntzen onuradunen zerrenda.\nEBAZPENA, 2022ko otsailaren 9koa, Garraio Plangintzaren zuzendariarena, zeinaren bidez jendaurrean jartzen baita salgaien eta bidaiarien garraio publikoaren arloan lanbidea uzteko laguntza-programa bat ezartzen duen 2021eko maiatzaren 25eko Aginduan aurreikusitako laguntzen onuradunen zerrenda.\nAGINDUA, 2022ko otsailaren 3koa, Lurralde Plangintza, Etxebizitza eta Garraioetako sailburuarena, zeinaren bidez baimendu egiten baita Zarauzko 7-OD Azken Portu (Lanpardo Partzela) eremuko zuzkidurazko bizitokietarako estandarrak betetzea udalerriko Hiri Antolamenduko Plan Orokorrean lehendik dauden lurzoru-erreserbetan.\nAldizkaria: EHAA Zk 37 2022/02/21\nAGINDUA, 2022ko otsailaren 7koa, Lurralde Plangintza, Etxebizitza eta Garraioetako sailburuarena, zeinaren bidez bete gabe uzten baita Etxebizitza Sailburuordetzaren «Goi-kargudunaren idazkari»aren lanpostua izendapen askearen bidez betetzeko deialdi publikoa.\nAldizkaria: EHAA Zk 34 2022/02/16\nAGINDUA, 2022ko urtarrilaren 31koa, Lurralde Plangintza, Etxebizitza eta Garraioetako sailburuarena, zeinaren bidez hasiera ematen baitzaio Legutioko udalerriko Ibarran (SR1 sektorea) 42 babes ofizialeko etxebizitza alokairuan esleitzeko prozedurari.\nAldizkaria: EHAA Zk 32 2022/02/14\nEBAZPENA, 2022ko urtarrilaren 20koa, Garraio Azpiegituren zuzendariarena, «Bernabeitiako trenbide-pasagunea kentzeko eraikuntza-proiektuak» ukitutako ondasun eta eskubideen zerrenda onartzen duena, eta titularrei dei egiten zaie okupazioaren aurreko aktak egiteko.\nAldizkaria: EHAA Zk 22 2022/02/01\nEBAZPENA, 2021eko abenduaren 4koa, Garraio Azpiegituren zuzendariarena, zeinaren bidez behin betiko onartzen baita «Donostiako Amarako trenbide sahiesbidearen informazioa-azterlana».\nAldizkaria: EHAA Zk 17 2022/01/26\nAGINDUA, 2021eko abenduaren 20koa, Lurralde Plangintza, Etxebizitza eta Garraioetako sailburuarena, Lurralde Plangintza, Etxebizitza eta Garraio Sailean hutsik dagoen lanpostu bat izendapen askez betetzeko deialdi publikoa iragartzeko dena.\nAGINDUA, 2022ko urtarrilaren 3koa, Lurralde Plangintza, Etxebizitza eta Garraioetako sailburuarena, Lurralde Plangintza, Etxebizitza eta Garraio Saileko behin-behineko langilea izendatzeko dena.\nAGINDUA, 2021eko abenduaren 21ekoa, Lurralde Plangintza, Etxebizitza eta Garraioetako sailburuarena, Euskal Autonomia Erkidegoko bizitegi-eraikuntzaren sektorean kudeaketa-sistemak ezartzeko, eraikuntzaren kalitate arkitektonikoa eta jasangarritasuna sustatzeko eta berrikuntzari laguntzeko 2022rako dirulaguntzak arautzen dituena eta haien deialdia egiten duena (Eraikal 2022 programa).\nGaia: Ekonomi Jarduerak; Ingurune naturala eta etxebizitza; Administrazioaren antolamendua; Ogasun eta Ekonomía\nAldizkaria: EHAA Zk 262 2021/12/31\nAzpigaia: Industria; Hirigintza eta etxebizita; Gobernua eta herri administrazioa; Ekonomia\nEBAZPENA, 2021eko azaroaren 30ekoa, Garraio Azpiegituren zuzendariarena, zeinaren bidez behin betiko onartzen baita «Loiolako Erriberetako aldageltokiari buruzko informazio-azterlana».


Burujabetza sozialaren aldeko apustua egin du Sortuk | Politika | Berria\nBurujabetza sozialaren aldeko apustua egin du Sortuk\nII. konferentzia politikoa egin dute ezker abertzaleko alderdiak, Iruñean. EH Bildu indartzea, prozesu subiranista eduki sozialez betezea eta presoen kaleratzea aipatu ditu Arkaitz Rodriguezek urte politikoko helburutzat. Nafarroan arduradun Miren Zabaletaren partez, Haritz Romeo.\nArkaitz Rodriguez (ezkerrean), gaur, Iruñean, Sorturen II. konferentzia politikoan. Iñigo Uriz/Foku\n"Burujabetza prozesuak bultzada soziala behar du, atzeraezin bihur dadin". Hala esan du Arkaitz Rodriguez Sortuko idazkari nagusiak, Iruñean, alderdiaren II. konferentzia politikoko hitzaldian. HERRItmoa BIZItu lelopean egin dute bilkura, 500 militantek.\nETArik gabeko lehen konferentzia izan dutela aipatu du Rodriguezek —aurtengo maiatzean desegin da ETA—, eta aitortu duen arren Espainiako Estatua ez dutela "mugiarazi gatazka politikoari irtenbide demokratiko bat emateko", uste du "sakoneko aldaketarako baldintzak" lortu direla azkeneko hamarkadetan: Euskal Elkargoa, Nafarroako aldaketa, erabakitzeko eskubidearen aldeko gehiengoa, unionismoaren ahulezia, ezker independentistaren indarra... Sorturen arabera, orain "askapen prozesua bururaino eramatea falta da: burujabetza eskuratzea; estatu bat eraikitzea, ezkerretik".\nUrte politiko berrirako hiru helburu finkatu ditu Sortuk konferentzia politikoan: "Ezkerreko subiranismoa eta haren etxe amankomuna den EH Bildu indartzea; burujabetza prozesua eduki sozialez betezea; eta presoak kaleratzea". Rodriguezek zehaztu du ezker abertzaleak ez duela erabakitzeko eskubiderik gabeko estatus politikorik onartuko. Espetxe arloan, iritzi dio "estatuen murrua pitzatzen" ari direla, baina PSOEren gobernuari exijitu dio lehenbailehen legea betetzeko.\nETAren desegitearekin burututako "ziklo aldaketa, arrakastaz" egin dutela adierazi du, "eta hori erabakigarria gertatu da Euskal Herriaren eta estatuen arteko indar harremanaren aldaketarako". Zoriondu egin ditu bakegileak, Ipar Euskal Herriko gizartea eta, oro har, Euskal Herria. "Oroitzapen berezi bat" agertu du "bide luze bezain aberats honetan eroritako guztientzat eta haien senideentzat".\nNafarroan: Miren Zabaletaren partez, Haritz Romeo\nMiren Zabaletak Nafarroako Sortuko arduradun kargua utzi du, arrazoi pertsonalengatik, baina alderdiaren Kontseilu Nazionaleko kide izaten jarraituko du. Haritz Romeok hartu du ardura postua. Proposamena Nafarroako militantziak bozketa bidez berretsi du, ia aho batez. Romeo orain arte herrialdeko Sortuko Antolaketa arduraduna izan da.


Subjuntiboko ora... (1)\nIzen sintagma (18)\nKerman mintzalagun bila. Kermanen dohainak\nKerman lagun baten curriculuma egiten hasi da, eta berak aparteko dohairik ez duela konturatu da. Egiturak: - Nahiz eta... egituraren erabilera. - Bat zenbatzailearen gehiegizko erabilera.\nKerman eta Aitziber elkarrekin ateratzen dira, baina oraingoz ezkutuan daramate harremana. Egiturak: - Ez erabili *lagunen gehiengoa bezalako egiturak neurriz kanpo. Horren partez, jatorragoa da lagun gehienak esatea. - Ez ahaztu zehar galderetan -z jartzea.\nKermani sendagileak begi bat tapatu dio eta horrek espero ez zituen ondorioak izan ditu. Egiturak: - Pasatutako denbora adierazteko aurreko erabili behar da ez beste : *beste egunean / aurreko egunean. - * Ez duzu zertan egin behar bezalako egiturak gaizki daude. Horien ordez ez duzu zertan egin esan behar da.\nKerman mintzalagun bila. Kerman ezbaian\nPaseatzen zebilela, inkesta bat egitera etorri zaizkio Kermani. Gutxien espero zutena topatu dute. Egiturak: - Denak / guztiak . Biak daude ondo, baina denak bakarrik joaten da eta guztiak izen baten atzetik: Denak etorri dira / Mutil guztiak etorri dira. - Dagokionean / dagokionez . Dagokionean denbora adierazteko erabil daiteke bakarrik. Gainerakoetan dagokionez da.\nKerman mintzalagun bila. Makillajea\nKermanen lantokira argazkilaria dator gaur, eta itxurarekin kezkatuta daude. Egiturak: - Nire burua egituraren erabilera. - Mozorroei buruz hitz egiteko ez erabili *pailazoz jantzita etorri zen bezalako egiturak. Horren ordez esan pailazo jantzita etorri zen .\nKerman mintzalagun bila. Kerman zinemagile\nKermani film bat egiteko laguntza eskatu diote, eta ederki damutu zaie. Egiturak: - Konparatiboetan ere ergatiboa ipini: *Zu bezala egingo dut / zuk bezala egingo dut. - Ere egituraren erabilera.\nKerman mintzalagun bila. Mediku azterketa\nKermani mediku-azterketa egin diote, eta kezkatuta dago. Egiturak: - Ahala noiz erabili. - Kantitateak konparatzean mugagabea erabili: *zuk baino arazoak gehiago dauzkat / zuk baino arazo gehiago daukat.


Irati Manzisidor arraunlariak 2008 Kontxaz idatzi zuena - Zumaia - Baleike.eus\nIrati Manzisidor arraunlariak 2008 Kontxaz idatzi zuena\nBaleike 2016-01-11 13:03\n2008an hasi ziren emakumeen traineru estropadak antolatzen eta lehen unetik han izan zen Zumaia, Getariarekin batera taldea osatuta. Kontxako Bandera jokatu zen urte hartan lehen aldiz, eta Irati Manzisidor arraunlariak bere kontakizuna argitaratu zuen Arraun Elkartean blogean:\nAnjel Etxaniz (Telmo Deuneko presidentea): "Pena ematen digu, baina aro bat bukatu da"\nBaleike 2016 urt 11 Kirola\nTaldea osatu ezinik, Zumaiak aurten ez du emakumeen trainerurik izango. Hurrengo urtean berriro uretan egoteko lan egingo dutela iragarri du Anjel ...\n2013ko Kontxa irabazi zutenekoa\n2013ko irailean Baleike zenbaki berezia egin genuen neskek lortutako Kontxako Banderarekin. Han dago jasota, besteak beste, emakumeen arraunak Zuma...\nBideo-erreportajea: Kontxako Bandera 2013\n2013an irabazitako Kontxako Banderari buruz Baleiken egin genuen bide-erreportajea ikus dezakezue hemen.\nHistoriarako argazki bilduma: 2013ko Kontxako Bandera\n2008an hasi zen ametsa 2013an gauzatu zuten Telmo Deuneko emakumeek: Kontxako Bandera irabazi zuten, Zumaiak historian lortutako hirugarrena. Hemen...


EAEko udaltzaingoak egoera larrian | LAB SINDIKATUA\nZerbitzu Publikoak Udal eta Foru Administrazioa EAEko udaltzaingoak egoera larrian\n•\tUdalez-udal lan eskaintza publikoak martxan jartzeko unea da, Udaltzaingo plantilen dimentsioak aztertuz, herritarren beharrak gain hartuta zerbitzu publikoaren kalitatea handituz.\n•\tEusko jaurlaritzak bultzatzen dituen deialdi bateratuak ez dira gure ustez udaltzainen integraziorako eredu egokia. LABk herritarrekiko hurbiltasunean eta integrazioan oinarritzen den udaltzain eredu bat defendatzen du. Deialdi bateratuek ez dute inolaz ere horretan laguntzen.\n•\tLanpostuak kontsolidatzeko prozedurak langileen ordezkariekin adostu egin behar dira. Gainontzeko zerbitzu publikoetan bezala, kalitatezko udaltzain zerbitzu bat defendatzen dugu, gertutasunean eta berdintasunean oinarritua. Ez dezatela agintariek egoera hau erabil aspaldian ezarri nahi duten polizia eredua gure herriko kaleetara ekartzeko.


Lehenengo aldiz, 2020ko apirilaren 3an eta 4an IKUSI-MIKUSI Euskal Haur eta Gazte Literatura Azoka egingo da SARAN, Lapurdin. Proiektua Galtzagorri elkarteak, Pamiela argitaletxeak eta Kiribil antzerki konpainiak elkarlanean sortu dugu: apirilaren 3a Eskolen Eguna izango da eta 4a Familien Eguna.\nAzokako espazioa, jarduerak eta ikuskizunak haurrei nahiz gaztetxoei zuzendutakoak izango dira. Euskal lurralde guztietako literatura arloko profesionalak bertan izango dira: argitaletxeak, idazleak, ilustratzaileak, liburu-saltzaileak, bibliotekariak, ipuin kontalariak eta artistak.\nEuskal Herrian, orain arte, ez da behin ere antolatu, EUSKAL HAUR eta GAZTE LITERATURAri buruzko ekitaldirik.\nIKUSI MIKUSI, HAUR eta GAZTE LITERATURA AZOKA hutsune hori betetzera dator. Iparralde eta Hegoaldeko euskaldunak literaturaren inguruan batzeko aukera daukazue orain!\nIdazle-ilustratzaileak, liburuak euskaraz soilik, ikuskizunak, tailerrak, Haur eta Gazte Literaturaren Festa izango da, SARAN.\nApirilaren 3an izango da Eskola Eguna, eta azokara joateaz gain, parte hartzera gonbidatu nahi ditugu euskal eskolak. Parte hartze hori aktiboa izan dadin, antolatuko diren ekintzak elikatzeko eta haurrek nahiz gazteek euren lanak han bertan ikus zein aurkez ditzaten, izena aurrez eman beharko dute eskolek.\nIzena emateko epea urtarrilaren 31n itxiko dugu. Fitxa bete eta bidali honako helbidera: info@ikusimikusi.eus.\nNola eta zertan parte hartu? Eskola Egunak ekintza ugari hartuko ditu, eta den-denen bihotza haurrak nahiz gazteak izango dira. Alegia, haientzat eta haiek prestatutako obrak zein materialak izango dira abiapuntu eta helmuga. Hona aukeren zerrenda:\nIzena ematen duten eskoletako gela bakoitzak idazlan edo grafiko bat sor dezakete. Idazlanaren generoa edozein izan daiteke (olerki, eleberri, ipuin...). Idazlan grafiko bat sortu daiteke (testu ilustratua, album ilustratua...). Edota lan grafiko bat (afixa, ilustrazioa...). GAIA: Ikusi Makusi azoka bera. Lan guztiak martxoaren 15erako bidali beharko dira gehienez. Izan ere, azokako erakusketa gunean lan guztiak ikusgai jarriko dira haurrek eta gazteek euren obrak nahiz besteenak ikusi ditzaten.\nGai bera ardatz, AHOTS GORAN egiteko aurkezpen bat presta daiteke: irakurri, bertso bidez kantatu, antzerkia erabilita, kantuan edo dena delako eran aurkezteko aukera egongo da. Saioak grabatuko ditu Kanaldude telebistak.\nIlustratzaileekin eta idazleekin topaketetan parte hartu ahalko da.\nIkuskizunak egongo dira adin ezberdinetako haurrentzat.\nTailerrak: zure liburua sortu, areto literarioak eta App informatika irakurtzeko jolasten.\nInformazio gehiagorako kontsulta Ikusi Mikusi azokaren txostena.\nBestela, APIRILAREN 4AN IZANGO DUZU AZOKAZ GOZATEKO AUKERA!


San Nikolas Ikastola - Robotika, eskolaz kanpoko ekintzak\nROBIKAST-ek eskaintzen dituen eskolaz kanpoko robotika ekintzak Haur Hezkuntzako eta Lehen Hezkuntzako ikasleei daude zuzenduta. Material teknologikoaren erabilera zein proiektuen zailtasun maila, ikasleen ezagutza, adimen anitz eta gaitasunen arabera moldatu eta bideratuko dira. Horretarako, lehenengo astean zehar ebaluazio diagnostiko informala garatuko da ikasleen gaitasun eta garapen maila behatzeko eta erabaki eraginkorrenak hartzeko.\nProiektuak garatzeko talde txikietan banatuko gara, non gehienez, 3 ikaslek osatutako taldeak sortuko ditugun. Talde bakoitzak tablet edo ordenagailu bat eta robot bat erabiliko du.Hiru kideko taldeak izanik, talde lana eta lan kooperatiboa sustatuko dugu, non kide bakoitzak rol edo eginkizun desberdin bat izango duen (saio bakoitzean rol-ak txandakatuko dira). Adibide moduan, Lego WeDo 2.0.rekin lanean arituko garenean rolak honako hauek izango dira: piezen arduraduna, muntatzailea eta robotaren programatzailea.\nMetodologiari dagokionez, STEAM pentsamendua izango da gure oinarria. Gainera, oinarrizko gaitasunen garapenean laguntzea dugu helburu, irakaskuntza-ikaskuntza prozesu ludiko, motibagarria eta esanguratsu batean oinarrituz. Gure saioetan akatsak ikuspuntu positibo batetik aztertuko dira; izan ere, akatsek lan egiteko eta arrakastarako bidea erakutsiko digute. Horrela, esperimentazioaren zein\npraktikaren sustapenarekin batera, ikasle aktiboak izango ditugu: beti hobekuntzak bilatuz, besteen iritziak errespetatuz eta interpretazio kritikoak bultzatuz.


Bazkazaneko eliza: Jesus Mari Arruabarrena: Diburzi izenez, serora ogibidez\nJesus Mari Arruabarrena: Diburzi izenez, serora ogibidez\nAzken belaunaldia, Bizkaiko Foru Aldundia, 2002, 136 or.\nLiburugileek ez dute ezagutzen Diburzi, baina bere garaia eta bere zereginak hitz ponposoetan laburtzen dituzte. Berak serora izan zela diosku, bizi-beharrak bultzatuta elizako zenbait ardura hartu zituela, hala nola kanpaiak jo, eliza garbitu, sepulturak zaindu, eta beste hainbeste.\nBalleteko dantari pausua duen emakume bizi eta adoretsu honek XIX mendearen arnas eta kutsua gaur eguneraino luzatzen du bere hizkera, pentsamendu eta portamenean. Duela 89 urte jaio zen Orozkon, etxe behartsu batean. Bederatzi urterarte Merzedarien komentuan ikasi zuen «krida» (neskame). Neba bat frailea zuenez eta beste bat abadea, ez da harritzekoa bera ere elizako lanari lotu izana.\nAbade ikasitako nebarekin bizi da Abadiñoko elizaldeko etxe ilara zaharrean. Don Aureliano Letona —horrelaxe deitzen da herriko apaizik beteranoena— sankristau lana egitera etorri zen herrira, baina irabazten zuen pezeta bakarraz ezin etxekoak mantendu eta arreba serora lanetan hasi zen. Don Aurelianok Israel aldeko parajeak eskuko hatzak bezain ongi ezagutzen ditu, irudi bailuke soldaduska han egin zuela eta ez Ceutan. Buruz dakizki Herodes eta Poncio Pilatoren pasadizoak, Jetsemanin edo Samarian bere begiz ikusiak balitu bezala. Diburziri aldiz beste espiritu bat antzematen zaio, espiritu praktikoa.\nBelaunaldi guztiek diote euren arbasoak fededunagoak zirela eta haien denboratik hona gizalegea gainbehera datorrela estrapozoka. Egia esan, aspaldiko euskal gizartean kristautasuna pil-pilean zegoen: bazeuden Mariaren alaben tankerako fededun taldeak, Hiru abadeko Meza Nagusiak, buldak, eta hamarrena bereizteko galbahea.\nDiburzi eta Don Aureliano. Abadiño\nHerritaren begietan antzinako serorak ez ziren elizako garbitzaile soilak, herri osoko etxekandreen buruak baizik. Hileta, prozesio eta beste elizkizunetan emakumeen ardura hartzen zuten. Norbait hiltzen zenean, andra-segizioa difuntuaren etxetik elizaraino gidatzen zuten, eta funtzioaren ostean taldea berriro etxera itzulitakoan Requiescat in pace latinez zein euskaraz esaten zuten hileta elizkizuna amaitutzat emateko (Larramendik XVIII. mendean esana). Hildakoari zango eta besoetako lokarriak kentzen zizkioten, eta hobiratzeko orduan aurpegia zapi batez estaltzen zioten. Elizako ardurez gain zenbait herritan eskolan maistra zereginetan ere baziharduten —hala zen esaterako Idiazabalen 1663. urtera arte (1).\nEliz-emakume hauek berrogei urtetik gorako ezkongabeak izaten ziren eta ezkontzen zena elizatik kanporatu egiten zuten (Larramendi). Hauen ordez seglarrak aukeratzen hasi ziren seroratzarako. Diburzi bera ezkongabea izan arren, beste serora asko ezkonduak ziren (bere ama bera zuen horietako bat); beraz, elizarentzat lan egin bai, baina elizgizonek eta lekaimeek baino eskubide zabalagoak izanik. Denboraren poderioz sekularizatu ezezik zereginak ere murriztu egin zaizkie.\nSerora lanaren parterik pisuzkoena hildakoekin lotua zegoen, eta hilobiak prestatzea Diburzi bezalakoei zegokien (2).\nLehengo denboretan elizako lekuak oso arautuak egoten ziren: harrizko zoruan, elizaren aurretik hasi eta erdira ingururarte, gizonentzako banku luzengak egoten ziren, eta azkenen goetan berriki hildakoen senitartekoak esertzen ziren. Handik atzera, sepulturak. Etxe bakoitzari numero bat zegokion, «jarlekua», oihala eta argia ipintzeko.\nAbadiñon hogei bat sepultura —hil berri— izango ziren, eta horrek Diburzi burukomin franko sortzen zion, berak atontzen zuelako guztia heriotza gertatu ondoko bi urtetan. Prestakuntzaren ondotik, nebak edo beste abaderen batek meza nagusian «erresposoak» esan eta urez bedeinkatuko zituen sepulturok. Guztiahaldunari zenbat eta erregu gehiago egin, hainbat txanpon gehiago jasoko zuen apaizak kapelara. Halaxe zen legea —defuntuen destinoa—, jendeen gogoan zerua, purgatorioa edo inpernua mehatxu eta itxaropen biziak ziren garaian. Baina Letonatarrak lurtarragoak ziren. Eukararistiako ogia zurezko prentsa batez ebakitzen zuten legamirik gabeko ogizko lamina xuri xapal batzuk trokel biribil batzuekin zulatuz, eta umeek gozoki faltan «errekorteak» (ogizko laminen soberakinak) eskatzen zizkietenean eskuzabal jokatzen zuten. Koruko ahots zirraragarrienak estasitik hurbil zeudenean ere, nik uste Don Aurelianok ez zuela gizonaren eskala galtzen, ezta pulpitoan gora abiatutakoan ere. Izatez ez zen etorri handiko gizona, eta ez zeukan bere burua sermoilari ontzat; beharbada horregatik egonaldi luzeagoak egin ditu aitorlekuko ilunbetan eliztiarren belarri-xilora kristau gomendioak eztiki ixurtzen, pulpituko gailurretik dunboska eta begiak oldarturik jendearen bihotzetan infernuaren izua barreatzen baino. Diburzik, bestalde, hobeto daki nekea deskribatzen arima baino, beharbada bizitzak sarriago eskatu diolako erne eta trebea izatea sotil eta izpirituala baino: «Elixiek behar asko ei dauko. Oin ezebez… jente gutxi etorten da, erditik eta laurenak be eztire etorten». Aparato modernoa erosi dute hautsa kentzeko eta lehen oso nekosoa zitzaion lana orain santiamenean egiten dute.\nAmezketako San Bartolome eliza\nDiburzi serora zenean, berak zabaldu eta ixten zuen eliza, berak jotzen zituen kanpaiak, eta larunbat-igandetako mezetan erabiltzen zen tresneria sakratua astelehen guztietan berak erretiratzen zuen (elizaren lilura desagerraraziz). Lan horren aldera eta elizako beste betebeharrengatik, urtean behin, San Andolin inguruan astoa hartu eta etxe ta baserriz hasten zen kobrantzan beste andre bat lagun hartuta. Ohitura zaharrak agintzen zuenez, sepulturadunek nahita-nahiez «kuartea» —hamabost kilo gari— eman behar zuten; gainerako guztiek, berriz borontatea. Baserritarrek lorez marraztutako plater sakonak husten zituzten seroraren zakura. Inguruko auzo guztietara joaten zirenez, hamarren guztiak biltzeko hiru edo lau egun behar izaten zituzten. Astoa gehiegi zamatu orduko karga taberna batean uzten zuten, gero okinak ekar ziezaien. Kaleko etxe banakatxoan garia barik txanponak biltzen zituzten, jarlekuko hiruna erreal. «Batzen geñune, hori zan gure jornala».\nBilketa hauek direla medio historian zehar izan da sona handiko istilurik euskal herrietan. Antzina, zenbaitzuk, borondatea eskatu beharrean, monja soinekoa eta txanoa jantzirik itxura beldurgarria hartuta herritarrak ikaratzen aritzen ziren. Ondorioz, arropa horiek janzteko debekua etorri zen —biltzaile guztiek ez zerabilten—janzkera berdina ordea, ez zegoen «uniformerik». Tolosako Andra Marikoek adibidez zaia zuria eta manto beltza janzten zuten. Gehiegikerien artean, Marina de Zumeta eta Gracia de Balda izeneko serorek XVI. mendean Azkoitian egin zituzten eskariak gogoratu behar. Premiaz barik gehiago guran ibiltzeagatik, bildurikoa bueltatzera behartu zituen udalak, isun eta eskomikuaren mahatxupean.\nDiburziri galdetu diodanean ea jendea ematera zegoen ala ez, oiloaren inpultso elektrikoaz burua mugitu eta guztioi begira «ba! Daukena iguel ez eta eztaukena iguel gehiau» errantzun dit. Egokitu zaio behin edo behin etxagun bati edo besteri muturra tximurtuz erantzun beharra. «Eztaukenari ezin leio eskatu… Eurek ez eukien borondaterik emoteko ta neuk eskatu behar. Aterik ate dabilenak ezin lei burue makurtute ibili, bestela ez dago ezer».\nArto sasoian Diburzik bi gizon kontratatzen zituen borondatea atez ate eska zezaten. Beste herri batzuetan, artoa eta garia ezezik, linua, gaztainak, ogia eta sagarrak ere biltzen zituzten. Baina zalantzarik gabe ofrendarik mamitsuena Zuberoako fededunek ematen zuten hiletetan: ahari bat.\nDatu guztien arabera, agintariek sankristauak indartu nahi zituzten seroren kaltetan. 1769ko errege agindu batek manatu arren serorek karguari utzi ahala gizonezkoek hartzeko haien lekua, Diburzik —Iparraldeko beste serora askok bezala— bere lanari 50eko hamarkadara arte eutsi dio.\nGaur jaio izan balitz agian merenderoren batean lan egingo zuen eta begiko izango zuten bere ganora eta trebeziarengatik, baina kontsumoaren eta telepredikatzaileen sasoiak bunker zaharrean harrapatu du. Kanpoan enarek espiralak egiten dituzte elkarri segika, txio-txio zoroan; urrunxeago, zibilizazioaren burrundara.\n(1) Diburziri elkarrizketa egin eta handik urte mordora, 1996an alegia, Eustasi Sagastune Amezketako serora ezagutzeko parada izan dut. Garai batean garrantzi handiko pertsonaia zen segizioan, eta kanpaiak automatizatu zituzten arte berak jotzen zituen eskuz. Horrez gain Amezketako San Bartolome Eliza bakarra edo bakarrenetarikoa denez argizailak bere horretan mantentzen, beste herri batzuetan desagertua dauden lanak egiten jarraitzea behartu zaio Eustasiri. Berak darama defuntuen argiaren ardura: elizan "hachero"ak (hacha edo kandela handiei eusteko armazoiak, aulkien aurrean doazenak) jartzen ditu urtean hildakoen ohoretan, eta etxean fededunek urtean hiru edo lau aldiz eramaten dizkioten argizaiolak garbitzen ditu eta argizaria jartzen die.\n(2) 1786an, Carlos III.ak eliza barruan hilobiratzea debekatu zuenetik, sepultura ez zen gehiago benetako hilobia, baizik eta oihal beltz batez markatutako haren irudi sinbolikoa. Hildakoa umea edo “aingerutxoa” zenean, oihal zuria jartzen zen beltzaren ordez.\nPublié par Arnaud Duny-Pétré à 03:26


'Todo a la vez en todas partes' pelikula: Graziarik gabeko zentzugabekeria - - Goiena.eus\n'Todo a la vez en todas partes' pelikula: Graziarik gabeko zentzugabekeria\nAntonio Zabala 2022-06-17 11:07\nTxinatar jatorriko senar-emazte batzuek garbitegi bat dute. Haien egoera ekonomikoa larria da, eta ogasun ikuskaritza baten zain daude. Urte berri txinatarra dela eta, festa bat egingo dute. Txinatik etorri den aitonak ez daki bilobaren bikotekidea emakumea denik. Hori da, gutxi gorabehera, filmaren abiapuntu ulergarria.\nHorrek istorio eroa ekarriko du. Bertan superheroiak, arte martzialak, unibertso paraleloak eta pertsonaiak mugitzeko dimentsio ezberdinak nahasten dira. Todo a la vez en todas partes komedia zentzugabea eta neurrigabea da. Izenondo horiek erakargarriak ematen badute ere, dibertitze teoriko horrek gertatzen ari den guztiari inolako logikarik, zentzurik edo graziarik ematen ez dionean aspergarri bihurtzen da. Are gehiago, kontuan hartuta filmak bi ordu baino gehiago irauten duela.\nGidoilariek euren burutazioekin ez dute filma interesgarri egiten. Muntaketa eta eszenaratze-lan handia dago zentzugabekeria horri distira ematen saiatzeko. Ikusleak alferreko lana egiten du filmetik zerbait argia ateratzeko. Zerbait atzemateagatik, pentsa genezake filmak esaten digula komenigarria dela gauzak erlatibizatzea, besteekin harkorragoa eta atseginagoa izatea, gauzei eta geure buruari hainbesteko garrantzirik ez ematea eta mundu kaotiko honetako uneak gozatzen jakitea.


Universia España. Toda la información y servicios universitarios como becas, cursos, carreras, noticias, bibliotecas, empleo,etc.\nAstelehena: 22 / 01 / 2018\n1. Zertan bereizten dira OpenCourseWare eta urrutiko hezkuntza?\n2. Zer material mota argitaratzen da OpenCourseWare proiektuan?\n3. Materialak zer eskubideri daude lotuak jabetza intelektualari dagokionez?\n4. OpenCourseWare proiektuko materialak erabiltzeak zertara behartzen du?\n5. Erakunde batean OpenCourseWare zerbitzua ezartzearen kostua zeren araberakoa da?\nOpenCourseWare proiektuan hezkuntza-arloko material sorta jakin baterako doako sarbide librea eskaintzen da. Horretarako, ez da inolako matrikulazio-prozesurik bete behar, eta hortaz, ez da ezer ordaindu behar zerbitzua baliatzeagatik.\nUrrutiko hezkuntza ikasketa-sistema bat da, erakundeek ikasleei eskaintzen dieten sistema, alegia, ziurtagiri bat lor dezaten; aldiz, OpenCourseWare eduki pedagogikoak kontsultatzeko sistema baino ez da.\nIkastaroen plangintza: programak, ikasgai-zerrendak, helburu pedagogikoak, egutegiak, etab.\nEdukiak: bibliografia, dokumentuak, ikus-entzunezko materiala, laguntza-materiala, etab.\nJarduera pedagogikoak: ariketak, testak, proiektuak, laborategi-praktikak, etab.\nOpenCourseWare zerbitzuan argitaratzen diren materialek ez dute jabetza intelektualen eskubideekiko loturarik izan behar. Beraz, edukien argitaratzaileak eskubide horien jabe izan eta laga egin behar ditu, edo bestela, argitaratzaileak erosiak izan behar ditu, OpenCourseWare proiektuan eskuragarri jarri ahal izateko lizentziaren bidez. Argitaratutako materialetako ezein edukik ezin du urratu hirugarrenen copyrighta. Materiala beste baliabideen bitartez argitaratzeko eskubidea ere badu material-argitaratzaileak.\nEdonork erabil ditzake materialak jatorrizko formatuan edo egokituta, norberaren premien arabera. Horrela erabiliz gero, honako baldintza hauek bete behar dira:\nEz du helburu komertzialik izan behar.\nJatorrizkoa argitaratu duen erakundea aipatu behar da, eta hala badagokio, egilearen izena.\nErabili ostean sortutako materiala hirugarrenek libreki erabiltzeko modukoa izango da, eta baldintza hauek guztiak bete behar ditu.\nMaterialak formatu digitalean izatearen araberakoa, internet bidez zabaltzeko moduan.\nEdukien jabetza intelektualen eskubideei dagokien egoeraren araberakoa, eta beraz, “garbiketa”-lanetarako aurreikusitako dedikazioaren araberakoa.\nArgitalpen-zerbitzu bat izatearen araberakoa, haren argitalpenak OpenCourseWare zerbitzura bideratu ahal izateko.\nMaterialak kontsultatzeko plataforma eta edukiak kudeatzeko plataforma ezartzeko behar den azpiegitura teknikoaren kostuaren araberakoa.


LIECTROUX Robot xurgagailua,3000Pa suction, 2D Map Nabigazioa, Memoria, WiFi aplikazioa, Ura elektrikoa Tank, Motorless eskuila C30B |Robot vacuum cleaner, vacuum cleaning robots, robot window cleaner, window cleaning robots, Робот пылесос, Робот мойщик окон manufacturer, supplier, exporter-Lilin International Group Ltd.\nHome / Products / robot xurgagailua / LIECTROUX Robot xurgagailua,3000Pa suction, 2D Map Nabigazioa, Memoria, WiFi aplikazioa, Ura elektrikoa Tank, Motorless eskuila C30B\nBack to products List Product Name: LIECTROUX Robot xurgagailua,3000Pa suction, 2D Map Nabigazioa, Memoria, WiFi aplikazioa, Ura elektrikoa Tank, Motorless eskuila C30B\nProduktuaren izena: 2D mapa Nabigazioa eta memoria Robot xurgagailua C30B\n1. Robotak ingurune osoa detekta dezake eta, ondoren, PUZaren barruan mapa eraikitzea, gela batetik gela batetik bestera garbitu egiten baita gela batetik bestera.\n2. Robotak memoria dauka, non garbitu den jakiteko non denbora-muga estaldura% 98 baino gehiago izan ez den. Garbien errepikapen-tasa% 1 ingurukoa da.\n3. Diseinu pertsonalizatua ahotsen oroigarriarekin. Robotak gogorarazten dizu kargatzen duzunean, garbiketa egiten hasten zarenean, hautsez betetako edo glitch betea, etab.\n4. Eraginkortasun handiko garbiketa: xurgatze potentzia nahiko indartsua da. HEPA filtrazioarekin konbinatzen duen lehen iragazkia diseinatzea bigarren mailako airearen kutsadura saihesten du. Gainera, xurgatze-ahalmena erregulagarria da, modu lasaiagoa aukeratu ahal izateko.\n5. WiFi aplikazioa kontrolatzeko, WiFi konexioa oso azkarra da, aplikazioak robotaren denbora errealeko ibilbidea erakusten du.\n6. Kontrol elektrikoaren ur-depositua bermatzen du uraren infragorriak ere. Ura korrika automatikoki gelditzen da lanak gelditzen ez badira. 350ml-ko uraren bolumen handia bermatzen du etengabe hustuketa 100 minutuz.\n7. Etengabeko trukagailu eta ur deposituaren diseinua robotek eraginkorragoa eta garbiagoa izan dadin egiten dute.\n8. Modulatutako diseinua egokia da azken erabiltzaileentzat robotek beren kabuz mantentzeko.\n9. Erabat erantsitako gorputz-diseinuak bermatzen du hautsa ezin dela mainboard-ean sartzen, mainboard-a korronizatu ez dadin.\n1. Memoria adimenduna: oso falta den garbiketa-tasa eta estaldura-tasa handia.\n2. Ingurugiro ingurune desberdinen zentzua adimenduna eta norabidea norabidea 10ms barru\n3. Aplikatu solairu desberdinei: alfonbra txikia / gogorra 1 cm-ko altueran, hostozabalen, etxerako zeramikazko teila, hotel gela eta bulegora.\n4. Zilindro erdiko froga diseinatzea, hariak kiskali egiten ditu.\n5. Erortzeari uzteko eskailerak antzemateko sistema anti-erorketa.\n6. Denbora baterako garbiketa 100 minutu baino gutxiagora irauten du, 170-220 metro koadroko etxe bat amaitzeko.\n7. Xurgagailu erregulagarria zarata murrizteko.\nEragiketa tenperatura: -10 ℃ -45 ℃\nSarrera tentsioa / korrontea: 19V / 0.6A\nPisu garbia: 2.7KG\nBateria: 2500mAh Li-ion Bateria\nDebekuen edukiera: 0.6L\nUr deposituaren edukiera: 0.35L\nZer da kutxa?\nGorputz nagusia X1\nGeltokia kargatzen X1\nUrruneko kontroladore X1 (Pilak ez daude barne)\nAC egokitzailea X1\nOntzi-poltsa X1, Ur-depositu elektrikoa X1\nGarbiketa eskuila X1\nAlboko xafla gehigarria X2\nHEPA iragazki gehigarria X1\nMop gehigarria X1\nErabiltzailearen eskuliburua X1


Ekoizpen ekologikoaren abantailak eta eragozpen batzuk | Consumer\nNekazaritza eta abeltzaintza iraunkorragoen abantailen artean dago ohikoak baino %15 gutxiago kontsumitzen dutela eta eragozpenen artean, ez baita beti jarduera erraza.\narabera: Asteazkena, 2020ko azaroaren 04a\nEkoizpen ekologikoak bizitza jasangarria, biodibertsitatea, ura, lurzorua eta landa-mundua zaintzen ditu. Baina, batez ere, zaindu etxe komunaren osasuna: gure planeta. Ekoizpen ekologikoak ohikoa baino %15 energia gutxiago kontsumitzen du, batez ere pestiziden eta ongarri sintetikoen fabrikazioarekiko mendekotasun txikiagoa duelako. Baina hainbat mailatan egiten du: sagarrondoen ekoizpenean %9,5 txikiagoa da eta esnearen ekoizpenean %69raino, adibidez. Ekoizpen-mota horren abantailei eta eragozpenei buruzko informazio gehiago emango dizugu.\nEkoizpen ekologikoa tradizionalaren antzekoa dela pentsatu ohi da, gure aitona-amonek ezagutu zutena, eta horietatik atzera, neolitoraino. Neurri batean egia da, baina gaur egun ekoizpen-eredu hori askoz sofistikatuagoa da, eta goi-mailako teknologiaren laguntza du. Nekazaritza Organikoko Mugimenduen Nazioarteko Federazioak (IFOAM) honela definitzen du: “Ekosistemen eta pertsonen osasuna mantentzen eta hobetzen duen ekoizpen-sistema da. Tradizioa, berrikuntza eta zientzia konbinatzen ditu, ingurumena bultzatzeko eta bertan parte hartzen duten guztientzat bidezko harremanak eta bizi-kalitate ona sustatzeko”.\nEkoizpen ekologikoa, organikoa edo biologikoa?\nTermino bakoitzaren arabera gauza desberdinak ulertzen diren arren, praktikan, legeriak (Europar Batasuneko 2018/848 Araudia) adierazten du hiru hitz horietako batekin etiketatutako produktuek (ekologikoa, organikoa edo bioa) printzipio berak bete behar dituztela, besteak beste:\nsistema eta ziklo naturalak errespetatzea.\nlurzorua errespetatzen duten laborantza- eta laborantza-praktikak erabiltzea.\nenergiaren eta baliabide naturalen (ura, lurzorua, materia organikoak eta airea) erabilera arduratsua.\ngenetikoki eraldatutako organismoak (GEO) erabiltzeko debekua.\nEkoizpen ekologikoaren helburua: etorkizun iraunkorra\nEkoizpen ekologikoaren helburu nagusia da garapen jasangarriari laguntzea eta, aldi berean, hazten ari den planetako biztanleria elikatzea. “Sistema eta ziklo naturalak errespetatzeaz, lurzoruaren, uraren, landareen eta animalien osasuna zaindu eta hobetzeaz eta horien arteko orekaz ari gara, energia eta baliabide naturalak (ura, lurra, materia organikoak eta airea) arduraz erabiltzeaz, espezie bakoitzaren portaera-beharrei erantzuten dieten animalia-ongizateko arau zorrotzak betetzeaz”, azaldu du Xabier Lejarzegik, Nekazaritza eta Elikadura Ekologikoko Kontseiluko zuzendariak.\nGainera, inoiz baino garrantzi handiagoa duen ekoizpena da. WWF erakundearen ‘Planeta Bizia 2020’ txostenaren arabera, 2018ko aurreko edizioari dagokionez, biodibertsitatearen %8 galdu dugu, eta 1970 eta 2016 bitartean, munduko ornodunen populazioak %68 jaitsi dira, batez beste. “Naturarekin dugun harremana hautsita dago. Premiazkoa da nekazaritzako sistema jasangarri eta erresilienteetarako trantsizio ekologikoa egitea”, azaldu du Celsa Peiteadok, WWF Españako Elikagaien Programaren arduradunak.\nIrtenbidea? Elikagaiak errespetuz ekoizteko bidea bilatzea eta jaten dituztenek elika-katean dagokien garrantzia berreskuratzea. “Eredu horrek berreskuratu egiten ditu naturak elikagaiak ekoizteko doan ematen dituen zerbitzuak: kalitatezko ura, lurzoruen emankortasuna, uzten polinizazioa… Horrela baino ezin izango dugu bermatu epe luzeko elikagaien ekoizpena, klima-aldaketaren aurka borrokatu eta NBEren Garapen Iraunkorreko Helburuak lortzen lagundu. Ez dagoelako natura ordezka dezakeen teknologiarik”, erantsi du Peiteadok.\nEkoizpen ekologikoaren abantailak\n1. Lurzoruen emankortasuna babesten du, eta higadura- eta desertifikazio-maila murrizten du (ura atxikitzen laguntzen du), ohiko teknikekin alderatuta. Ongarri sintetikorik ez erabiltzeak eta jatorri organikokoak (adibidez, simaurra edo zizare-humusa) bultzatzeak lortzen du, lurzoruan mantenugai gehiago izateko. Lur bakoitzerako labore egokienak txandakatuz ere egin daiteke, labore monokultiboek lurra degradatu eta elikagai naturalen maila murriztu baitezakete. Nekazaritza Ekologikoaren/Agroekologiaren Espainiako Elkartearen arabera (SEAE), epe luzeko ikerketek (20 urte) %75 gutxiago galdu dute lurzorua ustiategi ekologikoetan.\n2. Sintesi-kimikarien erabilera mugatu edo ezabatzen du, eta horrek murriztu egiten du ur-horniduren eta mantu freatikoen kutsadura (sakonera txikiko lurpeko ur-biltegiak). Landareek xurgatzen ez dituzten ongarri nitrogenatuak akuiferoetan edo ibaietan amaitzen dira, eta, Erresuma Batuko ikerketa batzuen arabera, substantzia horien % 58 nekazaritza konbentzionaletik datoz. Espainian ere aurkitu dira Europako Batasunak finkatutako metaketak baino handiagoak dituzten akuiferoak. Mantenugai gehiegi egoteak, hau da, uren eutrofizazioa izenekoak, ondorioak ditu, hala nola algak ugaritzea, oxigenoa murriztea edo toxikoak sortzea, azkenean biodibertsitatea galtzea eta usain txarrak eragiten dituena.\n3. Sintesi-kimikari agresiborik erabiltzen ez duenez, ekosistema naturalei eusten die, eta horrek biodibertsitatea areagotzen du. Hau da, izurriteen kontrol biologikoan laguntzen duten animalia-espezieak (intsektuak, hegaztiak eta ugaztunak) eta bertako landareak egotea. Horri esker, lurzoruek, florak eta faunak modu naturalean hobetzen dute gaixotasunekiko eta muturreko baldintza klimatikoekiko erresistentzia.\n4. Klima-aldaketaren aurkako borrokan laguntzen du, anhidrido karbonikoa (CO2) eta oxido nitrosoa (N2O) bezalako gasen emisioa murrizten baitu. Gainera, lurzoruetan karbono organikoaren atxikipena areagotzen du (%40 eta %72 artean, SEAEren arabera). Ongarri naturalak erabiltzeak ongarri nitrogenatuen ekoizpena eta, beraz, horien emisioak murrizten laguntzen du. Beste onura batzuk: zurrumurruak larre naturalekin elikatzea, hain jasangarriak ez diren teknikekin landatutako zerealen ordez, hala nola makineria edo ongarri kimikoak erabiltzea.\n5. Garapen jasangarria ez da soilik ingurumena. Gizarte ongizatea eta bizimodu tradizionalen defentsa ere sartzen dira. Ekoizpen ekologikoak eskulan gehiago behar duenez ziklo osoan zehar, landa-enplegua eta -ekimena sustatzen ditu (ekoizpenetik elikagaien eraldaketara) eta landa-eremuen despopulazioa geldiarazten laguntzen du.\n6. Energia gutxiago xahutzen du eta, ahal den guztietan, energia-baliabide berriztagarriak eta tokikoak kontsumitzen ditu. SEAEk darabiltzan ikerketa zientifikoen arabera, ekoizpen ekologikoak konbentzionalak baino %15 energia gutxiago kontsumitzen du (batez ere pestiziden eta ongarri sintetikoen fabrikazioarekiko mendekotasun txikiagoa duelako), eta oso maila desberdinak ditu: %9,5 txikiagoa da sagarrondoen ekoizpenean, eta %69, esnearen ekoizpenean.\n7. Nekazaritzaren eta abeltzaintzaren arteko sinergiak sustatzen ditu. Nekazaritza iraunkorraren eta abeltzaintzako ustiategien arteko harremana oso estua da, larreak, bazkak edo pentsu ekologikoak (laborantza propiokoak edo beste ustiategi batzuetakoak) erabili behar baitituzte, osorik edo zatirik handienean. Abeltzaintza ekologikoan, gainera, animalien ongizaterako irizpideak aplikatzen dira, hala nola, ale-populazioaren dentsitatea mugatzea eta behar adina leku eskaintzea, bai instalazioetan, bai aire zabalean, jarduteko eta beren portaera naturala erakusteko.\nEkoizpen ekologikoaren eragozpenak\n1. Ekoizpen ekologikoa ez da erraza. Inbertsioa eta denbora behar dira proiektuak aurrera ateratzeko. Eta, horrez gain, laborantza- eta abeltzaintza-teknikei, negozioen kudeaketari eta abarri buruzko prestakuntza konplexua.\n2. Lur guztiak ez dira egokiak. Eta ez da ekoizpen industriala bezain emankorra, ongarri eta herbizida kimikoekin lagunduta. Berkeleyko Unibertsitatearen azterketa (AEB) ondorioztatu du ekoizpen ekologikoa ohizkoa baino %20 txikiagoa dela, eta horrek eskaria asetzeko azalera handitzea ekarriko luke. Horrek produktu ekologikoak garestiagoak izaten laguntzen du.\n3. Ez da beti jasangarritasunaren sinonimoa. Produktu batek berme ekologiko guztiak izan ditzake, baina jatorria milaka kilometroan badu, karbono-aztarna askoz handiagoa izango da, garraioa gehitu behar baitzaio. Elikagai gehienen kasuan, garraioa emisioen % 10 baino gutxiago da (Oxfordeko Unibertsitatearen azterketa baten arabera), baina kontuan hartu behar da produktu bakoitzaren aztarna ekologikoa ezagutzeko.\nZero kilometroko produktuak: freskoagoak eta ekologikoagoak\nElikagai ekologikoek elikagai gehiago dituzte?\nElikagai ekologikoek elikagai gehiago dituzte. Hala ziurtatzen dute zenbait erakundek, hala nola IFOAMek edo Nekazaritza Organikoko Ikerketa Institutuak, bitamina- edo antioxidatzaile-maila handiagoei buruz marrubi edo piperetan, edo proteinak eta azido oleikoa arrautzetan. Hala ere, ez dago adostasunik, zenbait metaanalisi argitaratu dira, aldeak ondorio global batera iristeko bezain nabarmenak ez direla ziurtatzeko.\ngarapen iraunkor producción ecológica-eu


José Antonio Pagola - Homiliak: 2017-03-26 - Garizumako 4. Igandea (A)\nGarizumako 4. Igandea (A)\nJoan zen, bada, garbitu eta ikusten zuela itzuli zen.\n+ Jesu Kristoren Ebanjelioa San Joanen liburutik 9, 1-41\nEgun habietan, bidez zihoala, jaiotzatik itsua zen gizon bat ikusi zuen Jesusek. Eta ikasleek galdegin zioten:\n–Maisu, zeinek egin zuen bekatu hau itsu jaiotzeko, beronek ala beronen gurasoek?\n–Ez beronek, ez beronen gurasoek, ez zuten bekatu egin, baizik eta Jainkoaren egintzak honengan ager daitezen jaio zen itsu.\nEgun-argi den bitartean, bidali nauenaren egintzak bete behar ditut; badator gaua, eta orduan ezin izango du inork lanik egin.\nMunduan naizen bitartean, munduaren argia naiz.\nHau esanik, lurrera listua bota, listuaz lohia egin eta lohiaz itsuari begiak igurtzi zizkion.\nGero, esan zion:\n–Zoaz garbitzera Siloeko ur-putzura (Siloek «Bidalia» esan nahi du).\nAuzokoek eta lehen eskean ikusi ohi zutenek esaten zuten:\n–Ez al da hau eserita eskean egoten zena?\n–Bai, huraxe da.\nBeste batzuek, berriz:\n–Ez, ez da hura, haren antzeko bat baino.\nBerak, ordea, zioen:\n–Bai, neu nauzue.\nHaiek galdetu zioten:\n–Nola ikusten duzu, bada, orain?\nHark erantzun zien:\n–Jesus delakoak listuaz lohia egin du, begiak igurtzi dizkit eta agindu: «Zoaz Siloera eta garbitu han»; joan, garbitu eta ikusten hasi naiz.\nOrduan, galdegin zioten:\n–Non da orain gizon hori?\nLarunbata zen Jesusek lohia egin eta begiak ireki zizkion eguna. Horregatik, fariseuengana eraman zuten itsu izandako hura, eta fariseuek berriro galdegin zioten ea nola hasi zen ikusten. Hark erantzun zien:\n–Lohia ezarri zidan begietan, garbitu nintzen eta ikusi egiten dut.\nOrduan, fariseuetariko batzuek zioten:\n–Gizon hori ez dator Jainkoarengandik, ez baitu atseden-eguna errespetatzen.\nBeste batzuek, berriz, zioten:\n–Nola egin lezake bekatari batek horrelako mirarizko seinalerik?\nEta ez zetozen bat beren iritzietan.\nOrduan, berriro galdetu zioten itsuari:\n–Eta zuk, zer diozu begiak ireki dizkizunaz?\nJudu-agintariek, ordea, ez zuten sinetsi nahi gizon hura itsu izan eta gero ikusten hasi zenik. Beraz, haren gurasoei deitu eta galdegin zieten:\n–Hau al da zuen semea, itsu jaio zela diozuena? Nola ikusten du, bada, orain?\nGurasoek erantzun zieten:\n–Guk dakiguna da gure semea dela eta itsu jaio zela; baina orain nola ikusten duen edo begiak nork ireki dizkion, hori ez dakigu. Galdegin berari, badu adina-eta bere buruaren berri emateko.\nGurasoek agintarien beldur zirelako erantzun zuten horrela, ordurako agintariek erabakia baitzuten Jesus Mesias zela aitortzen zuena beren elkartetik botatzea.\nHorregatik esan zuten gurasoek: «Badu adina, galdegin berari».\nAgintariek itsu izandakoari bigarren aldiz dei egin eta esan zioten:\n–Aitortu egia Jainkoaren aurrean. Guk badakigu gizon hori bekatari dela.\n–Ez dakit bekatari den ala ez. Dakidan gauza bakarra hauxe da: itsu nintzela eta orain ikusi egiten dudala.\n–Zer egin dizu? Nola ireki dizkizu begiak?\nEta hark erantzun:\n–Esan dizuet, eta ez didazue jaramonik egin. Zergatik nahi duzue berriro entzun? Zuek ere haren ikasle izan nahi duzue, ala?\nHaiek irainez bete eta esan zioten:\n–Zeu zara, zu, haren ikasle; gu Moisesen ikasle gara. Guk ziur dakigu Moisesi Jainkoak hitz egin ziola, baina hori nongoa den ere ez dakigu.\nHark ihardetsi zien:\n–Hori bai harrigarria! Zuek nongoa den ere jakin ez, eta horrek niri begiak ireki. Jakina da Jainkoak ez diola bekatariari entzuten, baizik eta berari begirune izan eta beraren nahia betetzen duenari entzuten diola Jainkoak.\nEgundaino ez dugu entzun itsu jaiotako bati inork begiak ireki dizkionik. Gizon horrek, Jainkoarengandik ez baletor, ezin izango luke ezer ere egin.\nHaiek erantzun zioten:\n–Goitik beheraino bekatari jaio zinen, eta zu guri irakatsi nahian?\nEta elkartetik kanpora bota zuten.\nJakin zuen Jesusek sendatutako itsua elkartetik kanpora bota zutela eta, harekin topo egitean, galdetu zion:\n–Sinesten duzu Gizonaren Semearengan?\n–Esadazu nor den, Jauna, sinets dezadan.\n–Ikusi duzu. Zurekin ari dena bera da.\nOrduan, Jesusen aurrean ahuspeztu eta esan zion:\n–Sinesten dut, Jauna.\nOndoren, esan zuen Jesusek:\n–Mundu hau auzitan jartzera etorri naiz ni. Ondorioz, ikusten ez dutenek ikusi egingo dute, eta ikusten omen dutenak itsu bihurtuko.\nJesusekin zeuden fariseuetako batzuek, hori entzunik, esan zioten:\n–Gu ere itsu ote gara?\n–Itsu bazinete, ez zenukete bekaturik izango; baina ikusten duzuela diozuenez, zeuen bekatuzko egoeran irauten duzue.\nJaiotzez da itsua. Ez berak, ez gurasoek dute inolako errurik, baina bere zoria markatua du betiko. Jainkoak zigortu duen bekataritzat hartu du jendeak. Ikasleek galdetu diote Jesusi ea zeinena den bekatua: itsuarena berarena ala haren gurasoena.\nBeste era batean begiratu dio Jesusek. Ikusi duen momentutik, hura bere zoritxarreko eskale-bizitzatik ateratzea erabaki du, jende guztiak gutxiesten badu ere, bekataritzat hartuz. Jainkoaren deia sentitzen du Jesusek: hain juxtu ere, baztertua eta umiliatua den jendea defenditzeko, onartzeko eta sendatzeko deia.\nItsuak, berak ere Jesusekin lan egin eta sendatze neketsu baten ondoren, lehen aldiz ikusi du argia. Jesusekin topo egin egin izanak kanbiatu egin du haren bizitza. Noizbait ere, gozatu ahal izango du bizitza duin batez, inoren aurrean lotsatu gabe.\nOker pentsatu du, ordea. Gidari erlijiosoek beharturik sentitu dira erlijioaren garbitasuna kontrolatzera. Haiek, berek dakite zein den bekatari eta zein bekaturik gabe. Haiek, berek erabakiko dute itsu izana elkarte erlijiosoan onartzekoa den ala ez.\nAlabaina, sendatua izan den eskaleak argiro aitortzen du Jesus izan dela hurbildu zaiona eta sendatu duena; baina fariseuek uko egiten diote haserre bizian: «Guk badakigu gizon hori bekataria dela». Eskaleak Jesus defenditzeari eutsi nahi dio: profeta bat da, Jainkoagandik dator. Fariseuek ezin jasan dute: «Bekatupean jaio zinen burutik oinetara, eta gure irakasle izan nahi al duzu?»\nEbanjelariak dio: «kanpora bota zutela entzun zuenean, haren bila joan zen Jesus». Labur mintzatu dira biak. Jesusek galdetu dionean ea Mesiasengan sinesten duen, kanpora bota dutenak diotso: «Eta, nor da, Jauna, harengan sinets dezadan?» Hunkiturik erantzun dio Jesusek: Ez da zugandik urrun. «Bera ikusten ari zara; mintzo zaizuna, horixe da». Eta eskaleak: «Sinesten dut, Jauna».\nHorrelakoa da Jesus. Beti bidera irteten zaie erlijioak ofizialki onartzen ez dituenei. Jesusek ez ditu zapuzten bere bila dabiltzanak eta maite dutenak, elkarte eta erakunde erlijiosoek zokoratzen badituzte ere. Gure elizetan lekurik ez dutenek leku berezi-berezia dute Jesusen bihotzean.\nZeinek eramango die, gaur egun, Jesusen mezu hori talde horiei, edozein momentutan gidari erlijioso itsuengandik kondena publiko zuzengabeak entzuten dituzten horiei?, gure eukaristietan bakean ezin jaunartu duten horiei?, Jesusekiko beren fedea beren bihotzeko isiltasunean, kasik era ezkutu eta klandestinoan, bizi beharrean gertatzen diren horiei? Adiskide ezezagunok, ez ahaztu: kristauok uko egiten dizuegunean, bere harrera eskaintzen ari zaizue Jesus.\n2011ko apirilaren 3a\nAhaztezina da kontakizuna. Tradizioz «Jaiotzetiko itsua sendatzea» deitzen zaio, baina askoz gehiago da; ebanjelariak gizon baten barne-ibilbidea deskribatu digu, Jesusekin, «munduaren argi» den horrekin, topo egin arte ilunpean galdurik ibili den gizon batena.\nEz dakigu haren izenik. Hauxe dakigu soilik: eskalea dela, jaiotzetik itsua, tenpluaren atarian limosna eske egon ohi dela. Ez daki argia zen den. Ez du ikusi sekula. Ezin ibili da, ez du nondik norako gaitasunik. Ilunpean bizi da. Ezin ezagutuko du sekula bizitza duin bat.\nBehin batean, ordea, Jesus sartu da haren bizitzan. Itsuak halako premia du, non begiak igurzten uzten baitio. Ez daki zein den, baina konfiantza du haren indar sendatzailean. Jesusen esana eginez, Siloeko ur-putzuan garbitu ditu begiak, eta ikusten hasi da lehen aldiz. Jesusekin topo egin izanak aldatu egingo du haren bizitza.\nAuzokoek eraldaturik ikusi dute. Lehengoa bera da, baina beste bat ematen du. Bere esperientzia argitzen die: «Jesus izeneko gizon batek» sendatu du. Ez daki beste ezer. Ez daki nor den, ez non den, baina begiak ireki dizkio. Hain zuzen, Jesusek on egiten die bera gizon huts bezala aitortzen dutenei ere.\nFariseuek, erlijio-kontuan adituak diren haiek, mila argibide eskatzen diote Jesusez. Bere esperientzia kontatzen die: «gauza bakarra dakit: itsua nintzela eta orain ikusten dudala». Jesusez zer iritzi duen galdetzen diote, eta sentitzen duena esaten die: «profeta dela». Harengandik hartua hain gauza ona da, non gizon hori Jainkoagandik baitatorke. Horrela bizi du jende xume askok Jesusenganako fedea. Ez daki teologiarik, baina sumatzen du Jainkoagandik datorrela gizon hori.\nPixkana, eskalea bakarrik gelditzen ari da. Gurasoek ez dute defenditu. Arduradun erlijiosoek kanpora bota dute sinagogatik. Alabaina, Jesusek ez du uzten bera maite duen eta bilatzen duen inor. «Bota zutela entzun zuenean, haren bila joan zen». Jesusek bere bideak ditu bere bila dabiltzanekin topo egiteko. Ezin eragotzi dio inork.\nJesusek, inork ez diola ulertzen ematen duen gizon harekin topo egitean, galdera bakarra egin dio: «Sinesten al duzu Gizonaren Semeagan?» Sinesten al duzu Gizon Berriagan? Hain juxtu, Jainkoaren ezin atzemaneko misterioaren adierazpen eta gizakunde delako guztiz gizon den Gizonagan? Eskalea presta da sinesteko, baina inoiz baino itsuago da: «Eta zein da, Jauna, harengan sinets dezadan?»\nJesusek diotso: «Ikusten duzun hauxe: mintzo zaizuna, hauxe da». Itsuari begiak ireki zaizkio orain. Eta Jesusen aurrean ahuspeztu eta diotso: «Sinesten dut, Jauna». Jesusi entzunez bakarrik eta barnetik hark gida gaitzan utziz joaten gara fede beteago eta, baita, apalago baterantz.


Carlos Gonzalez, bidaia-agentziako langilea: “Ez dago oso urrun joan beharrik kapritxo baterako" - etakitto.eus\nCarlos Gonzalez, bidaia-agentziako langilea: “Ez dago oso urrun joan beharrik kapritxo baterako”\nAbuztua opor hilabetea izan ohi da askorentzat, baita aurten ere, baina oraingoan ezberdina izango da denontzat ziurrenik. Carlos Gonzalezek ‘B the travel brand’ bidai-agentzian egiten du lan eta, esan digunez, jendeak ez du bidaia luzerik egingo. Zalantza eta ziurgabetasun sasoi honetan, hurbileko helmuga turistikoak ditu nahiago jendeak.\nZer moduz doa udako kanpaina?\nAurten kanpainarik ere ez da egon. Udan hainbat eskaintza egiten ditugu normalean, baina ez oso esanguratsuak. Aurten, ordea, demaseko eskaintzak egin ditugu. Adibidez, iaz Kanariar Uharteetara joateko hegaldiek 400 euro inguru balio zuten uda sasoian eta aurten, hegaldiaz gain hotela eta mantenu erdia hartuz gero, paketeak 500 euro inguru balio du. Karibera joateko eskaintzak bertan behera geratu dira, jendeak ez duelako atzerrira bidaiatu nahi.\nZeintzuk dira aurtengo helmuga turistiko garrantzitsuenak?\nJendea iberiar penintsulan geratuko da batez ere. Espainiako hainbat tokitara joateko hautua egin dute, konfiantza kontuagatik (segurtasun-neurriak, distantziak…). Egia esan, nahiz eta egoera oso berezia den eta uda arraroa izango den, Andaluziako eta Mediterraneoko hondartzetan ez daude urteroko jende pilaketak eta sasoi honetan oso gustora egon daiteke. Hori esan digute han egon direnek. Eta Kanariar Uharteak ere oso aukera ona dira, oso eskaintza onak daudelako. Ahal duenak aukera aprobetxatu beharko luke! Gainera, erreserba gehienak kostu gabe baliogabetu daitezke bidaiatu baino 15 egun lehenago abisatuz gero.\nJendeak azken momentura arte itxarongo du udako oporrak planifikatzeko?\nEz dut uste. Beldur kontua dela pentsatzen dut. Jende gehiena lagun edo inguruko baten batek han edo hemen daukan etxera joaten da, hoteletara ez joatearren. Hotelekin alderatuz, etxeak eta apartamentuak beteta daude. Etxean bakarrik zaudenez, lasaiago egoteko aukera dago.\nBeraz, atzerrira bidaiatzea baztertu egin du jendeak?\nBai, guztiz. Jendeak ez digu proposatu ere egiten atzerrira bidaiatzeko aukera. Badago aukera, Europa erdialdean zirkuitua egiteko aukera eskaintzen dugu adibidez, baina inork ez du egingo. Laponia, Islandia eta hainbat tokitara joateko eskaintza asko iritsi zaizkigu, baina jendea ez da animatzen. Migratzaileek bakarrik galdetzen digute atzerrira joateko aukeren inguruan. Azken finean, euren jaioterrira joan nahi dute, baina hegaldi asko bertan behera geratu dira eta daudenak oso garestiak dira. Gainera, herrialde bakoitzean egoera ezberdina bizi da eta herrialde batzuek mugak itxi ditzakete egun batetik bestera.\nEskaintza bereziak egiten dituzuen moduan, bidai-aseguru bereziak ere eskaintzen dituzue?\nOrain COVID-19aren inguruko gaiak bere gain hartzen dituzten aseguruak daude. Gaixotzen bazara, aseguruan sartzen dira horren inguruko kontuak; baina bidaiatzeko erreserba badaukazu eta Eibar itxita dagoelako ezin baduzu bidaiatu, adibidez, hor konpon, aseguruak ez du bere gain hartzen.\nEta bidaiatzen baduzu eta han zerbait gertatuz gero, zer gertatuko litzateke?\nAseguru berriek bere gain hartzen dituzte horrelako egoerak, baina aberriratzea, laguntza medikoa eta horrelakoak lehengo aseguruetan ere sartzen ziren.\nAdibidez, Kanariar Uharteetara joaten bazara eta uharteak konfinatzea erabakitzen badute, etxera itzuli zaitezke?\nPandemia hasi zenean antzeko egoerak gertatu zitzaizkigun. Bezero batzuk Kanariar Uharteetan zeuden eta itxialdia ezarri zuten. Pentsa, martxoaren 13an joan ziren eta 16an itxialdia ezarri zuten. Hotela itxi egin behar zutela esan zieten eta etxera itzultzeko aukeren bila hasi ginen. Handik bi egunera Loiura joateko hegaldia lortu nien, baina bertan behera geratu zen eta hurrengo egunetan berdin. Horrelako egoeretan gure betebeharra da alternatibak bilatzea.\nCOVID-19ak hankaz gora jarri du zuen lana!\n2020. urtea oso ona izango zela uste nuen, bidaia asko salduta genituelako (jendeak urrian hartzen ditu Aste Santuko bidaiak, adibidez), baina martxotik aurrerako bidaia guztiak bertan behera laga behar izan ditugu eta saldutako guztia itzuli behar izan dugu. Demaseko zuloa izan da guretzat eta, gainera, lan gehiago egin behar izan dugu. Turismoaren sektoreak demaseko kolpea hartu du.\nDena dela, jendeak bidaiatzeko gogarekin jarraitzen du?\nBai. Aurten ezingo izango dira bidai luzeak egin eta bidai horiek egiteko dirua zuen jendeak berdin gastatu nahi izango du. Adibidez, iberiar penintsulatik irten barik bidai esklusiboak egiteko eskaintzak irten dira orain. Ez dago oso urrun joan beharrik kapritxo baterako\n« Ahoztar Zelaieta, kazetaria: “Etikoak eta moralak ez diren gauza batzuk norma bihurtzen dira” Robert Chamoso, adeitasuna barraren atzean »


“Gauzak beste modu batera egin daitezkeela uste dugu”. Noticias de Navarra\n“Gauzak beste modu batera egin daitezkeela uste dugu”\nErrauskailuaren aurkako kartelak jartzeagatik isuna jaso zutenen errekurtsoa bertan behera gelditu da\n2017(e)ko martxoaren 2a, osteguna - 06:11etan eguneratua\nZarautz- 2016ko Euskal Jai Egunean Zarauzko Udalak isuna jarri zien bost gazteri errauskailuaren kontrako kartel batzuk itsasteagatik. Horren aurrean, errekurtso alegazioa aurkeztu zuten, baina gazteek jakinarazi dutenez, bertan behera gelditu da errekurtsoa.\n“Legea argia dela esan digute errekurtsoaren ez onartze agirian eta hala izango da. Baina lehen aldiz izan da aplikatua Bide Publikoaren erabilera eta garbiketa nahiz hiri paisaiaren zaintza arautzeko ordenantza”, adierazi dute gazteek. Bestalde, ordenan-tza hori oso zabala dela uste dute, eta “ohikoak diren jarrerak zigor-tzen dira, ez politikoak”. “Informazio politikoaren banaketa egin genuen, errausketak dakartzan ondorio negatiboena. Besterik pentsatu nahiko genukeen arren, uste dugu Zubietako errauskailuaren aurkako mezuak zirelako izan garela zigortuak;hau da, motibazio politikoa duela haien ekinbideak”, jarraitu dute.\nIngurunearen garbitasuna, etorkizuna eta hiri-paisaiaren zaintzak kezkatzen dituela nabarmendu dute, eta beren kezken inguruko informazio plazaratze bat egitea izan zen asmoa, “errespetuz, indarkeriarik gabe eta giro onean”. “Ez dugu inoiz ulertuko isun honek izan ditzakeen ondorio positiborik. Gauzak beste modu batera egin daitezkeela uste dugu. Gauzak horrela, ez dugu bide administratibotik ez penaletik aurrera jarraituko eta isuna bere osotasunean ordain-tzea erabaki dugu”, azaldu dute. Amaitzeko, errauskailuak Zarautz 35 urtez hipotekatu eta bere ingurugiroa betirako kutsatuko duela salatu dute. - A.R.


«Filiala»ri iruzkina BERRIAn | Katakrak\n«Filiala»ri iruzkina BERRIAn\nAbsurdoa eta ironia jokoan\nIdazlea: Sergei Dovlatov. Itzultzaileak: Amaia Apalauza eta Aroa Uharte. Argitaletxea: Katakrak.\nSergei Dovlatov idazle errusiarraren hiru lan ditugu jada euskarara ekarriak: Konpromisoa itzuli zuen Iker Sanchok 2008an, Hiria argitaletxearentzat, eta, berriki Katakrakek argitaratu duen Filiala hau bezalaxe, Amaia Apalauzak euskaratu zuen Maleta, zeina 2011n eman baitzen argitara Literatura Unibertsala bilduman. Hiru lan dauzkagu, hortaz, nahiko desberdinak diren hiru frontetatik euskaratuak; idazle polifazetiko eta aldi berean berezi baten adierazle da hori, baina, era berean, gaur egun munduko literatura euskaratzeko ditugun bide askotariko eta (hein batean behintzat) arrakastatsuen erakusle ere bada.\nNolanahi ere, dagokigunera etorrita, esan beharra dago ezen Dovlatoven eleberriak, aldeak alde eta berezitasunak berezitasun, idazlearen beraren biografian iltzatuta daudela errotik. Ezin esan daiteke idazleak autofikzioa soilik lantzen zuenik, hertsiki behintzat, baina haren biografia bereziki da kontuan izatekoa haren literatura ulertzeko —edo bertan barneratzeko behintzat—.\nSESB Sobietar Errepublika Sozialisten Batasuneko disidentea zen Dovlatov; AEB Amerikako Estatu Batuetara deserriratu zen 1970eko hamarkadan, kritiko baitzen Sobietar Batasunarekin, baina baita AEBetako gizartearekin ere, eta agian are gehiago bera bezala erbesteraturiko errusiarrekin. Deserriratutako gizarte puska horretatik taxutzen du Dovlatovek filial kontzeptua, zeina ez baita, Miquel Cabalek liburuaren hitzaurrean esaten duen bezala, «gizarte ama baten entitate subsidiarioa» baizik.\nBada, filial horretan dago girotua eleberria. Kazetari errusiar erbesteratu (eta aski autobiografiko) bat du protagonista, zeinak eleberriaren hasieran etorkizuneko Errusiari buruzko jardunaldi batzuen berri ematera joan behar duen; bertan, Dovlatovek filial horren erretratu zorrotz bezain ironikoa egiten digu. Zenbaitetan ugariegiak dira erreferentzia kulturalak, garaiko pertsonaiei eta gertakariei baitagozkie; ia zorabiatzeko modukoak dira, itzultzaileek primeran atonduriko oharrak gorabehera. Nobela idazlearen testuinguruan iltzatua dago, haren biografian adina.\nEstilo ezinago gozagarria du Dovlatovek eleberri honetan. Pasadizo labur-laburrez dago osatua, inork aforistiko deitu duen estilo batean, eta horiekin egiten du aurrera narrazioak. Idazleak barra-barra erabiltzen ditu ironia eta absurdoa, eta ausartuko nintzateke baieztatzera ezen testuak berak ederki atzitzen duela idazlearen tonu fatalista baina arina, tragikozalea baina jostaria. Argumentuko gertaeren kausa-ondorio katearekin bainoago, narrazioak ironiaren eta absurdoaren jokoarekin egiten du aurrera, eta, horren emaitza inoiz nahasgarria izan badaiteke ere, nago efektu horrek arindu egiten duela kontakizuna, istorioaren beraren mesedetan.\nAzken ohar gisa, aitortzekoa da estilo hori harilkatuta geratzen dela argumentuaren ardatz nagusian, zeina ez baita deserriko filial hori, ezpada kazetari aski autobiografikoaren gaztetako maitale bat, zeinarekin ezinbestean bezala katramilatuko baita protagonista. Halatan, Dovlatoven ironiak eta absurdoranzko fatalismoak erabat zipriztintzen dute istorioaren mamia bera, protagonistaren eta Tasiaren arteko harremanaren gazi-gozoa. Eta, horrekin, nobelak aski du inork egotz lezazkiokeen kamustasun guztiak berdintzeko.